qundao/data-zh-poetry huggingface dataset:
金陵五首·其五
作者：樊增祥
朝代：清
体裁：七言律诗

野消兵气堠消烟，井社荆榛剧可怜。琴麈已亡前辈物，衣冠重睹中兴年。名流竞置新亭酒，幕府催耕白下田。席帽东来无远志，冶城登眺转悠然。
金陵五首·其四
作者：樊增祥
朝代：清
体裁：七言律诗

桓桓杖钺起湘中，九道环攻节度同。奉诏视师诸将肃，歼渠扫穴一朝空。连营尽聚金银气，五等应酬汗马功。好向云台瞻画像，未劳广武叹英雄。
钗头凤
作者：樊增祥
朝代：清

诃梨领。茱萸锦。轻裾窄袖娉娗影。昨宵忆。今宵忆。桃花笺纸，青鸾消息。密。密。密。深深院。双飞燕。菖蒲花发才相见。君休惜。侬休惜。眼中红泪，真珠千粒。滴。滴。滴。桐花乳。梨花雨。桃花扇上乘鸾女。杨枝弱。宫腰约。丁娘十咏。教郎斟酌。索。索。索。红窗暮。沈烟炷。是侬擘竹分茶处。东风恶。吹罗幕。连环椎破，锦书烧却。莫。莫。莫。
钗头凤·其一
作者：樊增祥
朝代：清
体裁：词

诃梨领。茱萸锦。轻裾窄袖娉娗影。昨宵忆。今宵忆。桃花笺纸，青鸾消息。密。密。密。深深院。双飞燕。菖蒲花发才相见。君休惜。侬休惜。眼中红泪，真珠千粒。滴。滴。滴。
钗头凤·其二
作者：樊增祥
朝代：清
体裁：词

桐花乳。梨花雨。桃花扇上乘鸾女。杨枝弱。宫腰约。丁娘十咏。教郎斟酌。索。索。索。红窗暮。沈烟炷。是侬擘竹分茶处。东风恶。吹罗幕。连环椎破，锦书烧却。莫。莫。莫。
铜爵台怀古
作者：樊增祥
朝代：清
体裁：七言律诗

神爵千年逝不回，临漳百尺想崔嵬。遂亡赤帝歌风业，雅爱陈王作赋才。金狄那乾他日泪，繐帷只益后人哀。至今冰井香姜瓦，空遣人间重砚材。
锦缠道·徭布
作者：樊增祥
朝代：清
体裁：词

细擘娑罗，赛尽越绫瓯绮。认花纹、玲珑骰子。小时跳月春山里。一幅文鸳，和著银彄系。见红棉又开，个侬情思。似机中、阑干卐字。更不须、轻薄橦花絮，耐人饥处，也换桃花米。
长亭怨慢
作者：樊增祥
朝代：清
体裁：词

听江笛、烟中悽语。唤起汀洲，断鸿无数。渺渺晴川，暮帆摇曳、向前浦。月痕娟楚，刚照入、牙台去。除却酒樽时，祇载得、焦琴玉麈。凝伫。把山公高致，写入淡烟轻素。黄骢去也，又相送、晚枫江路。蕙带结、满握愁红，柳枝怨、明湖秋雨。算剩有琴边，一叶残云无主。
长亭怨慢·别岁
作者：樊增祥
朝代：清
体裁：词

似流水、年光别去，镜里苕颜，忍教轻负。百日黄鸡，唱到吴歌、尽情处。送君归矣，休折损、河梁树。举酒属梅花，好待取、春风吹汝。歧路。笑葫芦画就，此别一年一度。灯屏顾影，怎禁得、鬓丝飘素。正纤手、雪水煎茶，又春夜、红楼听雨。算祇有韶光，偿得离人心苦。
长春观题壁
作者：樊增祥
朝代：清
体裁：五言律诗

閒访玉清家，因逢蔡少霞。岩巢红蝙蝠，鼎鍊白朱砂。进食饶甘果，留宾更苦茶。求观放生鹿，触损短篱花。
长相思 其一 闺怨
作者：樊增祥
朝代：清
体裁：词

江上山。湖上山。安得从郎骑马看。愿奴为绣鞍。早秋寒。袖罗单。桐叶霜黄落井栏。奴心金橘酸。
长相思·其二
作者：樊增祥
朝代：清
体裁：词

莫悲秋。莫登楼。楼上黄昏月似钩。珠帘无限愁。茜牙筹。白瓷瓯。花椠嫩银双酒舟。无花不并头。
长相思·署东西有两小山，可以眺远
作者：樊增祥
朝代：清
体裁：词

东崦云。西崦云。不似两孤烟雨昏。淮南意思存。象匡君。象昆仑。安得河阳鼠尾皴。画伊绫锦墩。
长相思·闺怨
作者：樊增祥
朝代：清

江上山。湖上山。安得从郎骑马看。愿奴为绣鞍。早秋寒。袖罗单。桐叶霜黄落井栏。奴心金橘酸。莫悲秋。莫登楼。楼上黄昏月似钩。珠帘无限愁。茜牙筹。白瓷瓯。花椠嫩银双酒舟。无花不并头。
长辛店题壁
作者：樊增祥
朝代：清
体裁：七言律诗

龙沙无地着韶光，系马长亭别恨长。游子天涯梦芳草，大夫正月怨繁霜。黄尘乌帽随铨牒，白日青春望帝乡。头上五云宫阙迥，蓬莱弱水太茫茫。
门联
作者：樊增祥
朝代：清
体裁：联

只如此已是过分；要怎么方才称心。
阮公祠坐雨同栗园昆季钱叔文茂才·其一
作者：樊增祥
朝代：清
体裁：七言绝句

满地苍苔昼掩关，閒轩犹署小嫏嬛。销魂不比西窗烛，身在西泠万绿间。
阮公祠坐雨同栗园昆季钱叔文茂才·其三
作者：樊增祥
朝代：清
体裁：七言绝句

软翠浮岚一万重，云多不碍玉芙蓉。眼前山色浓如许，何况苍苍九里松。
阮公祠坐雨同栗园昆季钱叔文茂才·其二
作者：樊增祥
朝代：清
体裁：七言绝句

风幔云窗一半开，桐阴如墨罨楼台。与君吃素焚香坐，清况人生得几回。
阮公祠坐雨同栗园昆季钱叔文茂才·其四
作者：樊增祥
朝代：清
体裁：七言绝句

学道参禅两不胜，绳床坚坐竟谁能。笋舆如箭冲泥去，争及南窗打睡僧。
阮郎归
作者：樊增祥
朝代：清
体裁：词

露桃红白照烟沙。两株衠是花。三分雪样七分霞。十分春色赊。垂柳外，那人家。叩扉来乞茶。眼波微溜髻鬟斜。去年曾见他。
阮郎归·前题
作者：樊增祥
朝代：清
体裁：词

红绵浅蘸翠罂油。皂罗缝臂韝。解开青绺倩人梳。绿云香满楼。珍剃绕，茜绒收。牡丹花似不。一螺美满学苏州。与郎圆到头。
除夕写怀八首·其一
作者：樊增祥
朝代：清
体裁：七言绝句

外户新悬郁垒符，梅花别院上灯初。年光转尽车轮里，秣马听鸡到岁除。
除夕写怀八首·其七
作者：樊增祥
朝代：清
体裁：七言绝句

促坐分曹罢送钩，酒阑重与赌牙筹。人生事事都如此，一掷盆绯即状头。
除夕写怀八首·其三
作者：樊增祥
朝代：清
体裁：七言绝句

隐侯中岁益虚孱，酒渴琴痟卒未删。但得明年春病较，尽将药裹施人间。
除夕写怀八首·其二
作者：樊增祥
朝代：清
体裁：七言绝句

强御屠苏弟二觞，聊依旧俗一湔裳。旁人莫怪襟怀恶，破例今宵在异乡。
除夕写怀八首·其五
作者：樊增祥
朝代：清
体裁：七言绝句

家书寄我小寒天，柳已稊时始到燕。隔岁寄将双鲤去，到时应在百花前。
除夕写怀八首·其八
作者：樊增祥
朝代：清
体裁：七言绝句

誓逐班生出玉门，不然奇服返江村。谁能一世青衫底，银烛清樽照泪痕。
除夕写怀八首·其六
作者：樊增祥
朝代：清
体裁：七言绝句

断带鸳鸯有旧恩，泪封尘积至今存。转头二十年来事，能得香衾几夕温。
除夕写怀八首·其四
作者：樊增祥
朝代：清
体裁：七言绝句

小阁唐花供岁寒，朅来十日半凋残。人生颜鬓无长好，记取明朝把镜看。
除夜与姊妹侍家母作寒具作
作者：樊增祥
朝代：清
体裁：古风

忽觉岁峥嵘，春堂炳华烛。比屋照虚耗，千门㸐爆竹。慈母未即卧，为儿具旨蓄。英粉屑银泥，井华溉山蔌。镂为玉叶工，糁以脂花馥。我时衣犊鼻，就取垆头燠。白炊一云遘，椒颂久无复。以身奉槃匜，犹胜胶弦续。阿姊况明惠，有妹皆婉淑。颇能制羹汤，岂惟具茶粥。兹夕百无事，遂有红绫祝。热鏊一以翻，煎香达邻屋。捧觞为母寿，佐此杯中醁。嘉客诘旦来，慎莫污画轴。
陶七在宽隶书歌
作者：樊增祥
朝代：清
体裁：古风

今人学书宗北魏，刻鹄画虎多失真。目中曾未识汉隶，譬饮河水忘昆崙。陶生晚出秉微尚，参校三体追赢秦。中郎石经久淋炙，至今乃复有虎贲。三年不见见转讶，意气落落空人群。剡藤径丈墨盈斗，管城寸地生风云。腊雪打窗大于掌，解衣磅礴回春温。凝神聚气若有待，眼光注视愁鹰瞵。胸中槎蘖森欲发，落笔坐令蛟龙奔。兴酣往往得天趣，但视其字知其人。自言临池无寒暑，被中画肚役精魂。坏墙日练五千字，尽一孟水忘朝昏。霉天十日雨不止，四壁突出云雷文。乃知万事无逸取，传之缣素须精神。噀庐主人擅墨妙，僧弥法护难为分。君若论文当师事，独有隶草皆绝伦。嗟嗟世人贪耳食，布衣则贱科目尊。王褒数字竞相市，庸知世有洪亭民。君书何必晚乃善，杰立已足张一军。丘言倘许作嚆矢，愿持此纸悬国门。
陶七弟居室雅洁赋赠一首
作者：樊增祥
朝代：清
体裁：七言律诗

扫地焚香掩画屏，瓶花砚水各芳馨。纤钩汉玉螳螂碧，细火宣垆鹁鸽青。朝士自肥丁度瘦，世人皆醉屈原醒。我来又值西窗雨，好泛红螺剪烛听。
陶鹾尹席上留别子珍
作者：樊增祥
朝代：清
体裁：七言绝句

钿带箜篌梦已醒，门前垂柳即离亭。潇潇暮雨吴侬曲，只好花前一度听。
雨中
作者：樊增祥
朝代：清
体裁：五言律诗

乍暖还寒候，将晴复暝天。梅青花后叶，桐白雨中绵。新水方罗谷，幽禽胜管弦。溪居日无事，客至一谭玄。
雨中有怀陶骑尉江上
作者：樊增祥
朝代：清
体裁：五言排律

扁舟昨相送，鶗鴂今朝鸣。垂檐交玉溜，荷笠上春城。赭白骄笼马，宫黄细湿莺。数重江树失，一二浦帆明。歧路寒尤力，衣裘御转轻。言瞻渚宫棹，何异在瑶京。
雨中泛湖同子珍鹤士·其一
作者：樊增祥
朝代：清
体裁：七言绝句

轻烟暖雨圣湖头，笠屐同来俯碧流。解道西湖似名士，苏堤儿女一时愁。
雨中泛湖同子珍鹤士·其三
作者：樊增祥
朝代：清
体裁：七言绝句

水阁沈阴未肯晴，更无金齿雨中声。孤山不放苍苔破，便我棕鞋自在行。
雨中泛湖同子珍鹤士·其二
作者：樊增祥
朝代：清
体裁：七言绝句

凤林僧话与从容，檐铎声中雨更浓。销尽石堂香一炷，道人才打午时钟。
雨中泛湖同子珍鹤士·其四
作者：樊增祥
朝代：清
体裁：七言绝句

披香小殿接文澜，辇草宫花大半残。却倚湖心亭子望，濛濛楼阁水精寒。
雨后晓行人荆州城作
作者：樊增祥
朝代：清
体裁：古风

雨止天气佳，平明蹑江步。清霜在丰草，往往湿行屦。危堞已东峙，连峰尚西傃。始历趁晴沙，稍深畏寒淤。西门多官柳，交枝荫广路。落叶下寒潭，攀条泫芳树。林端初出日，原隰犹沮洳。阳乌一回薄，蒸云作狂絮。高林忽夺翠，平畴浩积素。蓬蓬入太虚，千尺若连布。虽微肤寸功，岂乏游衍趣。汲汲吾何求，悠悠此行露。
雨夕偶成
作者：樊增祥
朝代：清
体裁：五言律诗

虚阁深明里，微吟属暮天。清茶逢淡友，凉雨得佳眠。渐欲黄淮橘，将无损楚棉。蕉心与人意，岁晏两欣然。
雨夜作
作者：樊增祥
朝代：清
体裁：七言绝句

冷雨萋迷倏二更，挑灯往往见天明。自缘好梦随年减，不为听伊亦不成。
雨夜有作
作者：樊增祥
朝代：清
体裁：五言律诗

远梦回孤枕，残灯照病身。秋生清苑树，雨傍茂陵人。玉笥常栖药，金徽只积尘。维摩营丈室，寂寞阅冬春。
雨宿偶樵寓斋赋赠一首
作者：樊增祥
朝代：清
体裁：五言律诗

记别江陵廨，连床复在兹。同听今夕雨，尽读隔年诗。酒熟呼新鲊，茶香发旧瓷。西堂响松竹，浑未解凄其。
雨淋铃·追步爱伯师韵
作者：樊增祥
朝代：清
体裁：词

玉箫凄咽，坐幽窗畔暗数遥夕。星星影事犹记，伤心祇有，雪衣能说。纵得双栖似燕，奈眉翠长结。况旧梦、浑是春灯浅浅，银釭片时竭。一般镜里花难折。剩粉笺、脆语伤离别。春时底处相见，修竹外、小桃如雪。碎佩铢衣，梦里分明，未忍轻绝。待觅取、青鸟衔书，寄与瑶台月。
雪中登明远楼
作者：樊增祥
朝代：清
体裁：五言律诗

万木封条后，危楼独倚身。江天无过雁，雪泽几归人。烟火都无色，风花欲误春。白云更西去，延伫为衰亲。
雪晴作
作者：樊增祥
朝代：清
体裁：七言律诗

微闻檐滴响虚廊，散似轻云薄似霜。渐渐春山呈碧玉，明明宫瓦露鸳鸯。佩环已分随流水，庭院无何换夕阳。又是琼花销歇尽，一生惆怅忆唐昌。
霓裳中序第一
作者：樊增祥
朝代：清
体裁：词

江头黯送别。隐约遥峰愁黛结。飘落渚莲似雪。剩瘦雁啼花，素波流叶。残红半涅，是麝巾、清泪凝血。飘零恨、小篷单烛，屡照旧衾褶。凄咽。暗开金箧，有远道、芳音未灭。风流争似小谢。露下吹笙，柳边晞发。素蟾看又缺。想湖上、菱歌也歇。芳洲畔、翠绡裙幅，可似雁云裂。
霓裳中序第一 其一 夏夜作
作者：樊增祥
朝代：清
体裁：词

疏星四五点。漏箭无声银汉转。何处清歌擘阮。渐露柳变秋，凉萤泫晚。簪斜髻散。忍轻抛、班女纨扇。池荷净、软风动竹，水上暗香满。依黯。瑶阶立遍。认履迹、芳苔尽掩。同心栀子又落，甚已落仍开，雪香庭院。骈枝花数剪。待寄与、钗梁小燕。明灯下、玉珰缄恨，又费镂青管。
霓裳中序第一 其三 消夏
作者：樊增祥
朝代：清
体裁：词

山栀缀粉朵。尽日薝林香里坐。风竹似人婀娜。更鱼戏莲西，蝉吟琴左。东轩小卧。似柳阴、拴系吴舸。新诗就、杏笺自写，贴上玉连锁。真个。小年长日，办一室、周旋我我。朝来梅雨已过，且慢曝经函，细研茶磨。旧京风味可。久不见、新冰脆果。南檐下、鹤翎松粉，任向葛巾堕。
霓裳中序第一 其二 长昼西园行散
作者：樊增祥
朝代：清
体裁：词

闲行柳影下。上有金衣飞去也。约略将身入画。衬软碧苔茵，淡红薇架。梁阴燕话。啄粉泥、琴雁轻打。闲庭院、更无人伴，坐看子昂马。长夏。岳云吟罢。想玉井、冰莲淡冶。疏帘清簟过雨，且暗挹梅津，慢分茶銙。身非桓子野。了不为、清歌泪洒。北窗畔、试弹铁凤，一任赏音寡。
霓裳中序第一 其四 咏茉莉
作者：樊增祥
朝代：清
体裁：词

瑶台一剪雪。小朵冰莲和露拆。新沐绿鬟犹湿。便彩缕细穿，佩纕亲结。柔枝遍掐。认杨妃、纤爪痕迹。残妆卸、小花落枕，宝簟暗香袭。乡国。岭南万里，与豆子、相思无别。珍珠帷帐竞织，任啖麝瑶英，沁香肌骨。春明坊里客。更小甑、浓薰建叶。三杯后、傍花寻梦，梦化旧时蝶。
霓裳中序第一·夏夜作
作者：樊增祥
朝代：清

疏星四五点。漏箭无声银汉转。何处清歌擘阮。渐露柳变秋，凉萤泫晚。簪斜髻散。忍轻抛、班女纨扇。池荷净、软风动竹，水上暗香满。依黯。瑶阶立遍。认履迹、芳苔尽掩。同心栀子又落，甚已落仍开，雪香庭院。骈枝花数剪。待寄与、钗梁小燕。明灯下、玉珰缄恨，又费镂青管。闲行柳影下。上有金衣飞去也。约略将身入画。衬软碧苔茵，淡红薇架。梁阴燕话。啄粉泥、琴雁轻打。闲庭院、更无人伴，坐看子昂马。长夏。岳云吟罢。想玉井、冰莲淡冶。疏帘清簟过雨，且暗挹梅津，慢分茶銙。身非桓子野。了不为、清歌泪洒。北窗畔、试弹铁凤，一任赏音寡。山栀缀粉朵。尽日薝林香里坐。风竹似人婀娜。更鱼戏莲西，蝉吟琴左。东轩小卧。似柳阴、拴系吴舸。新诗就、杏笺自写，贴上玉连锁。真个。小年长日，办一室、周旋我我。朝来梅雨已过，且慢曝经函，细研茶磨。旧京风味可。久不见、新冰脆果。南檐下、鹤翎松粉，任向葛巾堕。瑶台一剪雪。小朵冰莲和露拆。新沐绿鬟犹湿。便彩缕细穿，佩纕亲结。柔枝遍掐。认杨妃、纤爪痕迹。残妆卸、小花落枕，宝簟暗香袭。乡国。岭南万里，与豆子、相思无别。珍珠帷帐竞织，任啖麝瑶英，沁香肌骨。春明坊里客。更小甑、浓薰建叶。三杯后、傍花寻梦，梦化旧时蝶。
霜天晓角
作者：樊增祥
朝代：清
体裁：词

芳树谁家。玉兰初试花。折得一枝雪艳，宜伴取、宝珠茶。瑶华。红欠些。玉颜生酒霞。捉得藐姑仙臂，凭点注、守宫砂。
霜花腴·冬至盆菊犹盛，以数枝赠伯义，媵以此词
作者：樊增祥
朝代：清
体裁：词

柳条待腊，甚卷帘、西风未损寒葩。晴爱冬暄，艳含秋色，分明栗里人家。晚香愈佳。掩画屏、深贮明霞。笑髯仙、四海知名，满头霜雪一枝斜。分与意园诗老，想南窗抱膝，小侧乌纱。潭水延年，瓶花多寿，欣逢扫雪煎茶。暗添岁华。谱喜神、何独梅花。算东篱、日日重阳，酒须千斛赊。
青门饮
作者：樊增祥
朝代：清
体裁：词

呼酒金台，少年轻侠，青尊画烛，同听筝雁。十七年来，锦镳重入，天宝旧人星散。旖旎云霞契，香名在谪仙诗卷。不见中郎，得见何戡，芳绪无限。从此沧桑三变。将未老苏昆，迎归吴苑。红杏词人，妙伶紫稼，天遣下车相见。翠被今宵梦，莫误将素娘低唤。彩云新曲，可能簪写，轻罗团扇。
题卢太淑人焦尾阁遗诗为令嗣蕖城孝廉属赋
作者：樊增祥
朝代：清
体裁：古风

白鹄西飞天雨霜，孤桐爨死金井凉。皋鱼日夜拥树泣，遗诗口诵声琅琅。王家有母秉贞淑，林下萧然映清玉。少小能吟窈窕篇，于归解奏唐山曲。奉姑不减莱子妻，生儿不啻王僧弥。寒衣热斗三冬线，玉子纹楸半夜棋。一朝蚁贼连州郡，尽室苍黄那可问。鹿车偪仄尚装书，履舄中间常置刃。乱后湖山事事非，琅琊亲从半流离。玉钗敲断长多病，漆室悲来不废诗。不及君姑寿八十，不见娇儿登桂籍。已失兰台撰集人，永无纱幔谈经日。香茗飘零此数篇，相如才调未能先。尊前一奏回风曲，珠玉萧萧落九天。
题戴文节公岭南贡果品物图
作者：樊增祥
朝代：清
体裁：古风

嘉道以来画山水，澹逸独数文节公。有时傅色肖珍果，鲜新竟与枝上同。轮困触手疑可钉，碧筋钩染肌肤红。细观却非中夏产，异物远自浮丘东。侍郎前后三乘传，合浦清流久安宴。紫贝明犀昔所珍，黄蕉丹荔今亲见。炎风吹树百果熟，星驰贡入南薰殿。只觉东吴橘柚粗，坐令西域蒲桃贱。公之此图特精好，嵇含草木开生面。自从粤氛阻江表，秦陀旧地荒耕战。万里珠崖水递迟，寝园寂寞虚春荐。侍郎骑箕桑海移，百年再睹中兴时。上林犹自蕃卢橘，置驿从教罢荔支。古来远物信非宝，王者口腹宁自私。愿持此图作金鉴，勿劳贡篚陈丹墀。
题朱生甫子彦年丈昆季邗江分图为干云同年索赋·其一
作者：樊增祥
朝代：清
体裁：七言绝句

吴天黯黯雁行斜，风雨孤篷一夜赊。便作对床听亦得，挂帆明日是天涯。
题朱生甫子彦年丈昆季邗江分图为干云同年索赋·其二
作者：樊增祥
朝代：清
体裁：七言绝句

平山堂下惜分携，小泊虹桥发鼓迟。不合桥边种红药，年年花发是将离。
题爱伯师秋林著书图
作者：樊增祥
朝代：清
体裁：古风

平林漠漠寒烟积，岩壑阴晴变秋色。霞西老屋常闭关，中岁著书到头白。学如秋实始足珍，刚经柔史次第陈。乾嘉故是开风气，吴越今知有异人。穷年握椠不知苦，黄叶打头堕如雨。门外青山对画桥，案头玉杯閒珠柱。一朝献赋趋明光，异书捆载橐驼忙。黄尘白日倦奔走，岁岁秋风思故乡。故乡千山万山隔，尘海端居谢宾客。祗闻执戟赋长杨，几见谈经坐重席。命工重写柯山图，清泉老树何森疏。等身述作不可见，巾席固与常人殊。山中秋雨生芳茝，画手丹青发光彩。一榻云山且自专，百年文献遥相待。即今著录满巾箱，亦有高名北斗旁。诗篇不少兼金购，尺牍争为好事藏。好为溪堂补松瓦，早晚田閒赋桑者。我倘山阴蹋桨来，相从问字秋林下。
题画二解·其一
作者：樊增祥
朝代：清
体裁：七言绝句

閒写奇峰入画图，芙蓉涌起露花跗。游人正欲江南去，爱煞青山似小孤。
题画二解·其二
作者：樊增祥
朝代：清
体裁：七言绝句

水落江寒九月初，满怀清气倚前除。人生难得秋晴日，饱咽山光读道书。
题程生所藏徐天池画册
作者：樊增祥
朝代：清
体裁：古风

文长天下士，泥中久蟠蛰。巨灵一夕辟天池，终古神龙尚垂泣。平生三绝诗书画，宛马昆刀无此快。落日千崖猛虎鸣，晴天四壁苍龙挂。中丞爱士宣武流，军门夜入铃下愁。东方千骑尽膝语，葛衣乌巾在上头。白鹿文章小技耳，帷帐往往参英谋。薛公品题世所信，沈郎雄快真其俦。北走燕齐穷朔漠，周览通都逮幽谷。万牛掣笔不可回，脱腕欲过云奔速。名流有时遭讥骂，良友力能解桎梏。利锥巨斧贼不死，呜呼奇才天所酷。我读公诗已兴起，公画与诗略相似。役使造化铸人物，吐纳烟云范山水。青藤被伐池水竭，人不知公但视此。君不见声尘寂绝四百年，醉墨淋漓十七纸。
题花菡盦一首赠黄二吉士国瑾
作者：樊增祥
朝代：清
体裁：五言律诗

闭户耽玄默，栖神养性灵。花明雕玉管，叶写蕊珠经。细火蟠香印，清光列镜屏。短僮供茗讫，窗下拾枯萤。
题范观察丈仕隐图
作者：樊增祥
朝代：清
体裁：七言律诗

曾为供奉贞元际，亦有风流淮海间。玉麈清谈来白下，隐囊纱帽对青山。诗名当代犹堪数，书局随身且未还。千古新亭垂泣地，可能无意为时艰。
题蓝洲所画梅花燕子小幅·其一
作者：樊增祥
朝代：清
体裁：七言绝句

缟袂红襟两不期，北江词里慰相思。若为抛却尚书杏，来趁天荒玉冷时。
题蓝洲所画梅花燕子小幅·其二
作者：樊增祥
朝代：清
体裁：七言绝句

秋去春来玳瑁梁，一年强半在金堂。也应偿得梅花债，两见瑶阶发海棠。
风城遇雪宿许旌阳庙
作者：樊增祥
朝代：清
体裁：七言律诗

老僧留客借禅床，积素楼台未觉荒。照夜香灯还独对，随缘茗粥且同尝。龙蛇突兀生虚壁，钟鼓清新出上方。月到中天诸品静，鱼山清梵可能忘。
风流子
作者：樊增祥
朝代：清
体裁：词

玉盆花露水，休错认西子浣纱图。怎公主双鸾，已谐萧史，使君五马，犹恋罗敷。西风里，黄花通体瘦，红豆两情孤。玉镜台中，私书可在，春波桥上，倩影谁扶。长真称弟子，香一瓣，蕙烟双袅薰炉。锦瑟解人何处，旷代应无。七二鸳鸯，空期再世，十三莺燕，犹说西湖。剩付徐郎供养，亲荐薇壶。
飞雪满群山·至日早起，登北台看雪
作者：樊增祥
朝代：清
体裁：词

绛鹤晨严，红麟朝爇，玉楼高不胜寒。荔香欲动，梨花方酽，凤城约略春还。北台双马耳，隔银海、凭高试看。汉宫卅六，飞琼弄玉，犹是在人间。浑不似、唐家平蔡日，又雾沈蛮峤，冰合鲸川。洛阳城里，蓬门如水，何人唤起袁安。且斟千日酒，为桥北、梅花破颜。夜来须记，瑶台月在群玉山。
骤雨打新荷·伏日连雨，清冷如深秋，漫成一阕，即元遗山《小圣乐》也。壬寅七月三日
作者：樊增祥
朝代：清
体裁：词

水绿平池，又柳疏蝉断，花亸莺娇。四檐鸣玉，急响入芭蕉。未落银床一叶，甚秋色、西来如潮。断又续，似银河化泪，湿遍鲛绡。今年轻容早换，任斑斑点点，暮暮朝朝。马上楼上，两处唱潇潇。自别苏州画舫，算祇为、吴娘魂销。绣被底，今宵骤寒，应是秋宵。
高阳台
作者：樊增祥
朝代：清
体裁：词

今夕鹣鹣，明朝燕燕，挑灯絮语秦邮。陇首芳梅，暗香不到扬州。一条灞水清于剑，问可能、割断离愁。话前游。和靖姻盟，是几生修。红闺渲染伤春稿，笑鹤声天上，一一能偷。月淡天低，心睡陇水东流。美人胎息花之画，玉田词、重上矾头。卷帘钩。纵有斜阳，未碍登楼。
高阳台
作者：樊增祥
朝代：清
体裁：词

心比犀灵，身同鹤瘦，鬓丝青似茶烟。炉鼎何功，从来贵寿由天。海东漫致长生药，话辽阳、老泪潸然。把方书、杞犬参人，都付唐捐。平生不解调婴姹，纵河鱼自煮，也驻华年。秋月春风，伴人浅醉闲眠。秦皇汉武皆痴绝，祇鸳鸯、不羡神仙。奈花前，少个杨枝，调护香山。
高阳台
作者：樊增祥
朝代：清
体裁：词

杨柳妆楼，杏花江店，墙西玉貌曾窥。直到吴江，流红不断相思。小桃憔悴清明后，怪明年、崔护来迟。认青旗。一酬春醪，墓草离离。佳人善解新城意，祝鸳鸯同梦，莺脰湖西。卿是才人，邯郸厮养为谁。可怜如玉煎茶手，更不如、党尉家姬。愿身为、九子金铃。稳护花枝。
高阳台
作者：樊增祥
朝代：清
体裁：词

栏楯栖香，园林换叶，忺人薄暖轻阴。熟到青梅，晚来润逼吴襟。相逢苦说江南好，写青山、酷似家林。甚情怀、走马章台，长是愁侵。近来心力抛何处，在需头墨牒，押尾红钤。花管摧残，金荃旧句谁寻。桃笙重听当年雨，怕萧萧、潘鬓难禁。且今宵、起傍灯花，浅醉闲吟。
高阳台
作者：樊增祥
朝代：清
体裁：词

渍酒陶巾。钞诗段袄，泪红比烛还深。浅土稽山，谁从玉海钩沈。早将身作潇湘水，写红兰、万种愁心。论词人、词是秋花，人是秋星。飘飘不尽凌云意，欠勒铭碣石，颂鼎汾阳，传唱人间，惟余散水珑玲。当年赌画旗亭壁，旧酒痕、犹在吴襟。剩今宵、夜雨灯前，独抱牙琴。
高阳台
作者：樊增祥
朝代：清
体裁：词

瘦燕身材，小莺喉舌，何人不看王郎。才揭珠帘，晖晖玉色花光。春娇满眼红绡泪，飐歌云暗绕雕梁。论声容、初写黄庭，恰好刚刚。含颦不为缠头锦，为人间不解，月府霓裳。侧艳新声，舞台空费鸾肠。不胜江柳婆娑意，似诗人、老境颓唐。减腰围、不独杨枝，更有东阳。
高阳台
作者：樊增祥
朝代：清
体裁：词

砑粉匀笺，飞英贴扇，逋仙乞写生绡。放鹤孤山，芳魂重返如皋。忆梅影语他年恨，把寒香、补入离骚。记今朝。戊子残年，赠汝琼瑶。椒宫自有花如锦，怎洛阳魏紫，采到溪桥。玉骨冰肌，等闲莫污清标。祇怜春雨楼中扇，共侯生、香坠同抛。剩今宵。自慰青笺，自谱红箫。
高阳台
作者：樊增祥
朝代：清
体裁：词

筝语悽红，琴心黯碧，星星梦飐香篝。丝雨黄昏，消他几曲清讴。载来千斛馀杭酒，到如今、都化閒愁。甚心情、诉遍哀弦，冷到银彄。蟆陵二月生春水，怎落红流尽，不送归舟。飞絮光阴，离人蚤暮登楼。泪痕不散春衫晕，怅天涯、处处江州。剩今宵、怕倚阑干，怕上帘钩。
高阳台
作者：樊增祥
朝代：清
体裁：词

薄暝欺花，轻寒罨梦，雨中闲数垆熏。门外芳苔，印他金齿无痕。近来祇惯吟春草，纵题书、不寄朝云。听灯前、一晌潇潇，冷了芳樽。天涯兄弟圆如月，好香羹频絮，佳茗同温。几日东风，吹来软梦如尘。连昌旧种无多柳，甚听来、未觉消魂。且今宵、刻烛西堂，同赋婪春。
高阳台
作者：樊增祥
朝代：清
体裁：词

都尉台边，明妃冢畔，斛珠换得娉婷。绣段银钗，渔僮合婿樵青。劝郎莫向临邛去，惹杨花、在处多情。甚琴堂、化作银河，隔断奴星。郁金堂上伶仃燕，纵琅琊情死，身未分明。寄语夫人，从今莫煮仓庚。叮咛雁姐休为雁，怕断肠、不止今生。只年年、东阁官梅，自发幽馨。
高阳台
作者：樊增祥
朝代：清
体裁：词

集号联珠，词名漱玉，红房对擘吟笺。低鬒吹笙，分明并蒂双莲。花间打叠相思谱，怕双声、绛树偷传。是灵均、一脉湘愁，付与婵娟。彩鸾已伴文箫住，剩小乔未嫁，幽独谁怜。夫婿相如，琴心消渴年年。销魂弟一霓裳序，检题名、彼此嫣然。胜当时、刘阮匆匆，赘与神仙。
高阳台
作者：樊增祥
朝代：清
体裁：词

风叶欺蒲，露丛争笋，粉墙低簇灵萱。花箭抽时，淡妆人在雕栏。楚衣迟结黄金佩，料红栀、羞占王前。甚青罗、裙带添长，未解留仙。绛纱不款昭华住，问香阶凤爪，今为谁妍。背立薰风，无人障扇同看。雨中独卧忘忧馆，把瑶华、分付青鸾。祝花枝、长好长红，两处平安。
高阳台 其一 吴县中丞视陕学时，酷好毡蜡，艳一石工妻，以访碑故，再宿其家。偶与淇泉述此事，因赋是解
作者：樊增祥
朝代：清
体裁：词

陇上轺轩，江南裙屐，瘦骢闲访青珉。堕策山邮，小家碧玉窥门。流莺苦劝东风住，有莲花、玉盏酬春。论轻柔、弱柳随风，飞鸟依人。茅檐纸槅香泥笐，祇桃花曾见，崔护来频。毕竟风流，毡槌亦解温存。后来开府珠江上，甚兰舟、不载桃根。到今朝，谁念师师，白发青裙。
高阳台 其三 再咏三山学使挂冠偕隐事，寄淇泉
作者：樊增祥
朝代：清
体裁：词

万古情天，钟情若此，文章官职都休。桃李关中，忍忘杨柳楼头。貂蝉不换鸳鸯枕，怕烟眉、两叶横秋。捧巫山、一段云红，贵甚封侯。冰衡玉尺关何事，把星轺谢遣，还我温柔。天上银河，从今不隔牵牛。头衔别署鸱夷子，载夷光、双泛莲舟。便相携，归隐仙霞，著甚闲愁。
高阳台 其二 南海学使居三原，内嬖如夫人者五，争妍负宠，终日喧啾，学使宛转避之。咏其事寄淇泉
作者：樊增祥
朝代：清
体裁：词

东井移星，北扉占凤，后房多少娉娗。文战阑时，风流阵里论兵。蛾眉画了还重画，要容斋、笔下调停。与梅妃、生小同乡，惯妒华清。五家队仗风车斗，纵持衡公道，雀燕难平。夺婿瑶光，居然近在银屏。影钞小宋蓉城案，妒春寒、半臂争擎。到今朝、妒妇津头，风浪犹惊。
高阳台·二月廿五日过近林精舍，海棠一株，始舒红萼，徘徊久之，率成是解，吊山长李稚和先生
作者：樊增祥
朝代：清
体裁：词

洗砚池荒，写经窗暗，奚僮不扫闲阶。一树红棠，含苞犹映书帷。雕栏曲榭无人到，睇春风、旧燕还来。最凄凉、尘榻依然，重过萧斋。著书辛苦知何用，叹丝桐麈尾，都付尘薶。侧帽花间，当时曾几徘徊。董陵下马逢寒食，问花枝、今为谁开。怕明朝、点点啼猩，滴损苍苔。
高阳台·吴县中丞视陕学时，酷好毡蜡，艳一石工妻，以访碑故，再宿其家。偶与淇泉述此事，因赋是解
作者：樊增祥
朝代：清

陇上轺轩，江南裙屐，瘦骢闲访青珉。堕策山邮，小家碧玉窥门。流莺苦劝东风住，有莲花、玉盏酬春。论轻柔、弱柳随风，飞鸟依人。茅檐纸槅香泥笐，祇桃花曾见，崔护来频。毕竟风流，毡槌亦解温存。后来开府珠江上，甚兰舟、不载桃根。到今朝，谁念师师，白发青裙。东井移星，北扉占凤，后房多少娉娗。文战阑时，风流阵里论兵。蛾眉画了还重画，要容斋、笔下调停。与梅妃、生小同乡，惯妒华清。五家队仗风车斗，纵持衡公道，雀燕难平。夺婿瑶光，居然近在银屏。影钞小宋蓉城案，妒春寒、半臂争擎。到今朝、妒妇津头，风浪犹惊。万古情天，钟情若此，文章官职都休。桃李关中，忍忘杨柳楼头。貂蝉不换鸳鸯枕，怕烟眉、两叶横秋。捧巫山、一段云红，贵甚封侯。冰衡玉尺关何事，把星轺谢遣，还我温柔。天上银河，从今不隔牵牛。头衔别署鸱夷子，载夷光、双泛莲舟。便相携，归隐仙霞，著甚闲愁。
高阳台·奂庭偶得仕女图一帧，谓与其亡室相似，因借作遗挂，为题此词
作者：樊增祥
朝代：清
体裁：词

薤叶长寒，桐花又发，萧郎独自伤神。百种凄凉，画帘微雨黄昏。生绡一幅娉婷影，对银屏、疑梦疑真。似当年、亲画烟眉，一味含颦。红闺亦有中郎感，算虎贲略似，型典犹存。玉雪娇儿，披帷真唤摩敦。玉台即是凌烟阁，报生前、挽鹿辛勤。愿渠侬、得似梅花，重返香魂。
高阳台·己卯闰春客沪上，悽寂之况有甚往年，适兰当远惠新词，即次其韵
作者：樊增祥
朝代：清
体裁：词

粉絮轻吹，青梅始弄，闰春兼闰春阴。水样轻寒，海红帘下谁禁。桃花不似年时面，对东风、各自沈吟。甚江南、燕子重来，黯了红衿。袖中花叶珍珠字，望蓬山一角，青羽沈沈。曾记相如，罗帏病过秋深。当时已恨风情薄，算凄凉、未抵而今。倩何人、为作秋鸿，寄与愁心。
高阳台·爽翁卜妾秦淮，赋此调之
作者：樊增祥
朝代：清
体裁：词

雀桁闲花，雉场秋草，渠侬不解伤春。堕策闲坊，一株红桕遮门。十三楼下秦淮碧，侧乌纱、亲访桃根。谩销魂、三十年来，此度才真。萧郎四九头先白，要蓝罗小袖，早暮看承。天女维摩，相逢总是禅人。短辕长柄知何用，料春风、不煮仓庚。问香茗、不唤朝华，定唤朝云。
高阳台·雨夜寄子珍
作者：樊增祥
朝代：清
体裁：词

暗草栖萤，香巢絮燕，嫩凉初润琴弦。消尽年光，费伊几缕垆烟。一春不听西堂雨，问今宵、梦到谁边。最凄然、水上青荷，枝上红鹃。美人可是青天月，祇一重帘押，隔断婵娟。何况新来，万重又隔蓬山。回文玉簟凉如水，剩残釭、冷照无眠。有谁怜、玉漏沈沈，自写银笺。
高阳台·题马湘兰画《天寒翠袖诗意图》，中有《酬孝升诸公催妆诗》一首。湘兰年辈远在横波之前，不悉龚端毅获亲芳泽否也
作者：樊增祥
朝代：清
体裁：词

楚畹霜红，湘天雨绿，画中初见娉婷。墨竹丛丛，鸥波无此风情。卖珠绿屩归何晚，傍修篁、钏重罗轻。两娥青。不是甄妃，定是湘灵。秋娘染尽香螺黛，借浣花诗意，自写飘零。素手牵萝，朝朝翠袖寒生。催妆漫和横波婿，怕华年、不到崇祯。笑真真。万唤千呼，不下罗屏。
鹊桥仙 其一 裕堂因无子置媵，非其志也。代作一词谢夫人
作者：樊增祥
朝代：清
体裁：词

谢公娇女，温郎外妹，宛转鱼游春水。七年同梦傍梅花，盼不到、梅花结子。姚黄在上，离支在侧，聊博金萱色喜。梦中谁送玉麟来，还祇怕、观音是你。
鹊桥仙 其二 代夫人答
作者：樊增祥
朝代：清
体裁：词

青梅竹马，玉台纱障，成就神仙夫妇。两情如蜜透中边，浑不识、梨酸杏酢。莲花莲子，凭君采撷，那用仓庚疗妒。若将侬比玉观音，问卿可能持长素。
鹊桥仙·再寄爽翁二解
作者：樊增祥
朝代：清
体裁：词

明眸剪水，仙肌胜雪，相遇莫愁湖畔。山房蒲褐冷于冰，怎禁得、摩登低唤。仙风道骨，餐芝服散，百年才过一半。再过三十五春秋，更买取、莺莺燕燕。
鹊桥仙·壬子七夕
作者：樊增祥
朝代：清
体裁：词

绛河如故，鹊桥如故，添得女牛闲话。去年相见尚新秋，怎今岁、中秋过也。千秋万岁，一年一度，也胜蟾宫月姐。月轮天上有圆时，最可念、人间孤寡。
鹊桥仙·裕堂因无子置媵，非其志也。代作一词谢夫人
作者：樊增祥
朝代：清

谢公娇女，温郎外妹，宛转鱼游春水。七年同梦傍梅花，盼不到、梅花结子。姚黄在上，离支在侧，聊博金萱色喜。梦中谁送玉麟来，还祇怕、观音是你。青梅竹马，玉台纱障，成就神仙夫妇。两情如蜜透中边，浑不识、梨酸杏酢。莲花莲子，凭君采撷，那用仓庚疗妒。若将侬比玉观音，问卿可能持长素。
鹤楼题壁
作者：樊增祥
朝代：清
体裁：七言绝句

相公崇武不崇文，总为朝家用旧勋。莫作温郎轻薄语，中书省里坐将军。
鹧鸪天
作者：樊增祥
朝代：清
体裁：词

催画双蛾午尚慵。殢人娇眼镇惺忪。更衣每觉新香袭，索茗因知宿酒浓。思往事，十年中。瑶台月下几相逢。闲来检校群芳谱，祇有梨花似玉容。
鹧鸪天 其一 九月初三夜宿华清，用香山旧句成解
作者：樊增祥
朝代：清
体裁：词

露似珍珠月似弓。无人解与唱玲珑。魂销候馆初三夜，身在莲汤第二中。灯隐隐，树重重。玉波初上鲤鱼风。新霜落尽黄榆叶，秋思依依满故宫。
鹧鸪天 其一 徐俟斋画山水屏题词
作者：樊增祥
朝代：清
体裁：词

两岸春山中有溪。圩田雨足罢耕犁。镜中每对青丫髻，树里时闻白画眉。撑小艇，泛清漪。秦人洞口白云迷。二千年后溪边水，照出桃花似旧时。
鹧鸪天·东园
作者：樊增祥
朝代：清
体裁：词

小辟东园学种瓜。粉墙遥带竹篱笆。雨肥碧玉蛾眉豆，风折黄金凤爪花。香径转，绿阴斜。堆庭苔石长须牙。外间不识汾阳宅，道是襄阳米老家。
鹧鸪天·中秋宿灵石县，秋花满庭，房栊新净。夜与内子待月，漫赋此解
作者：樊增祥
朝代：清
体裁：词

似此中秋未算贫。曲墙雕砌露红新。玉钗私语深深院，璧月微开淡淡云。佳节酒，异乡人。故园忆我陇头行。谁知汾上初寒夜，银烛秋花对细君。
鹧鸪天·九月初三夜宿华清，用香山旧句成解
作者：樊增祥
朝代：清

露似珍珠月似弓。无人解与唱玲珑。魂销候馆初三夜，身在莲汤第二中。灯隐隐，树重重。玉波初上鲤鱼风。新霜落尽黄榆叶，秋思依依满故宫。九月初三绣岭东。秋阶犹发海棠红。水如碧玉山如黛，露似珍珠月似弓。临曲槛，绕芳丛。香山俊句许谁同。后来惟有南唐主，解道澄波似玉容。自送斑骓镜槛东。琐窗无意绣芙蓉。玉阶罗袜徘徊夜，铜辇秋衾寂寞中。秋后信，杳难逢。黄花时候盼归鸿。谁知今夜华清馆，露似珍珠月似弓。
鹧鸪天·其七
作者：樊增祥
朝代：清
体裁：词

打叠云山入画图。拂檐青玉两三株。解栽杨柳惟陶令，合婿梅花只老逋。呼鹤子，饲雕胡。当年五斗久销除。饥来但采桐花咽，此是吾家小凤雏。
鹧鸪天·其三
作者：樊增祥
朝代：清
体裁：词

南浦销魂第一程。萋萋芳草怨西征。烟鬟送客参差出，春水如愁日夜生。芳雨歇，绮云平。莫将兰桨击空明。烟波可是明妃面，费尽丹青貌不成。
鹧鸪天·其三
作者：樊增祥
朝代：清
体裁：词

自送斑骓镜槛东。琐窗无意绣芙蓉。玉阶罗袜徘徊夜，铜辇秋衾寂寞中。秋后信，杳难逢。黄花时候盼归鸿。谁知今夜华清馆，露似珍珠月似弓。
鹧鸪天·其二
作者：樊增祥
朝代：清
体裁：词

九月初三绣岭东。秋阶犹发海棠红。水如碧玉山如黛，露似珍珠月似弓。临曲槛，绕芳丛。香山俊句许谁同。后来惟有南唐主，解道澄波似玉容。
鹧鸪天·其二
作者：樊增祥
朝代：清
体裁：词

大好楼台欲住难。暂寻幽事画桥边。树含龙井明前雨，帆带潇湘转处烟。寻药去，采芝还。水天闲话鬓丝寒。归来拣得松针笔，细写溪南数朵山。
鹧鸪天·其五
作者：樊增祥
朝代：清
体裁：词

罨画溪山玉不如。安排庭榭待潜夫。捣辛好佐双弓米，放子初成二寸鱼。临水畔，种双梧。偶然一叶下阶除。奚童净扫南檐地，叩齿焚香读道书。
鹧鸪天·其八
作者：樊增祥
朝代：清
体裁：词

万壑千岩玉有声。九天鸾鹤下呼群。飞泉细答笙簧响，上药时逢琥珀根。餐白石，濯清泠。移家真欲傍通明。山中相业知何有，领取松风与白云。
鹧鸪天·其六
作者：樊增祥
朝代：清
体裁：词

点点寒鸦薄薄云。数峰鼠尾郭家皴。斜阳黄到西山寺，残柳疏于白下门。堤上马，水边人。吴枫摇落易销魂。烟波若问吾归处，黄叶江南别有村。
鹧鸪天·其四
作者：樊增祥
朝代：清
体裁：词

谁写渔梁落照痕。乱鸦疏处见烟村。数家桑柘临溪水，一棹桃花访故人。樵唱远，梵钟闻。亭亭一塔倚松云。时人若问庞居士，石壁烟萝是鹿门。
鹧鸪天·徐俟斋画山水屏题词
作者：樊增祥
朝代：清

两岸春山中有溪。圩田雨足罢耕犁。镜中每对青丫髻，树里时闻白画眉。撑小艇，泛清漪。秦人洞口白云迷。二千年后溪边水，照出桃花似旧时。大好楼台欲住难。暂寻幽事画桥边。树含龙井明前雨，帆带潇湘转处烟。寻药去，采芝还。水天闲话鬓丝寒。归来拣得松针笔，细写溪南数朵山。南浦销魂第一程。萋萋芳草怨西征。烟鬟送客参差出，春水如愁日夜生。芳雨歇，绮云平。莫将兰桨击空明。烟波可是明妃面，费尽丹青貌不成。谁写渔梁落照痕。乱鸦疏处见烟村。数家桑柘临溪水，一棹桃花访故人。樵唱远，梵钟闻。亭亭一塔倚松云。时人若问庞居士，石壁烟萝是鹿门。罨画溪山玉不如。安排庭榭待潜夫。捣辛好佐双弓米，放子初成二寸鱼。临水畔，种双梧。偶然一叶下阶除。奚童净扫南檐地，叩齿焚香读道书。点点寒鸦薄薄云。数峰鼠尾郭家皴。斜阳黄到西山寺，残柳疏于白下门。堤上马，水边人。吴枫摇落易销魂。烟波若问吾归处，黄叶江南别有村。打叠云山入画图。拂檐青玉两三株。解栽杨柳惟陶令，合婿梅花只老逋。呼鹤子，饲雕胡。当年五斗久销除。饥来但采桐花咽，此是吾家小凤雏。万壑千岩玉有声。九天鸾鹤下呼群。飞泉细答笙簧响，上药时逢琥珀根。餐白石，濯清泠。移家真欲傍通明。山中相业知何有，领取松风与白云。
鹧鸪天·戊寅寒食日作
作者：樊增祥
朝代：清
体裁：词

灵鹊枝头久不闻。闷来无意近芳樽。纱窗几点清明雨，一院青苔自掩门。银叶冷，画瓷温。禁烟时候易黄昏。墙东三度如钩月，断送梨花又一春。
鹧鸪天·车中寄长安同好
作者：樊增祥
朝代：清
体裁：词

钿合金筝梦已空。不教留影镜屏中。香烧心字和灰热，烛晕啼痕到晓红。琴沼侧，桂堂东。归来长动五更钟。如今祇是成追忆，满鬓黄尘满袂风。
鹧鸪天·雨夜，易五以车迓某郎，赋此调之
作者：樊增祥
朝代：清
体裁：词

翠被温柔别有乡。轻车油碧引仙郎。朝云颠倒襄王梦，夜雨消磨杜牧狂。灯照泪，袖携香。延平剑合两鸳鸯。酒边颇忆梅村语，难得今宵是乍凉。
黄莺儿·本意
作者：樊增祥
朝代：清
体裁：词

芳春归去樱桃紫。又是朱檐碧瓦，新晴垂杨，依依晓寒如水。谁唤起画楼人，泪落连珠子。细听才是莺儿，一味绵蛮，芳树阴里。声细。似怯玉笙寒，竞道金衣媚。已催梅熟，又唤蚕红，天生恁般娇殢。看噀雾两柑黄，过雨双林翠。待把斗酒携来，为汝花前醉。
黄金台怀古同叔寅再同赋
作者：樊增祥
朝代：清
体裁：古风

千金买马一市倾，万金养士敌国平。独怜市士等市马，黄金虽重心已轻。昭王爱士有真意，拥彗筑宫乃馀事。不然乐生千里材，玉勒金羁岂能致。二城未拔吾道穷，嗣王岂复知臣忠。火牛一出齐地失，孤臣早入邯郸中。君不见邯郸一举全燕动，报书语语堪悲痛。天马一逝不可回，黄金如山复何用。
齐天乐·己卯春初寄子珍都门
作者：樊增祥
朝代：清
体裁：词

雕轮试碾瀛洲路，萋萋又生芳草。锦树垂灯，冰河试艇，约略春回琼岛。花砖步早。看袖拂宫黄，御烟微袅。苑柳依依，认人犹是旧时貌。离人江上望极，倩青禽寄与，芳绪多少。解玉烟皋，传梅水驿，别是新来怀抱。风情渐老。自小别吴江，便疏歌笑。回首瑶京，碧天云缥缈。
齐天乐·灯花，和兰当韵
作者：樊增祥
朝代：清
体裁：词

玉缸撩我看花眼，昨宵已曾开过。浅浅垂春，深深照夜，暗结连珠双朵。闲愁无那。算小草红心，有情如我。未忍挑伊，依前戴上玉钗可。纱窗又催月上，正蛩鸣粉壁，蟾啮金锁。网户蛛灵，填河鹊喜，好梦都凭伊做。青扉玉琐。忆宝炬宫莲，自天飘堕。莫误相思，当他红豆颗。
齐天乐·癸丑元夜，葱石招饮双忽雷阁，出《枕雷图》属题，湘绮词先成，即同其调
作者：樊增祥
朝代：清
体裁：词

凄凉千载唐宫事，蜀山逤逻能语。粉黛中丞，管弦南赵，留得双雷掌故。花阴暗抚。有款鹞人知，玉娘藏处。禁里恩深，龙香重拨泪如雨。东塘再修乐谱。祇樊祾慧业，解调珠柱。几劫沧桑，鸾歌凤泣，重付刘郎将护。今宵火树。照金碧楼台，恍闻天鼓。合奏车中，阿香能载否。
戏题妙峰庵石壁
作者：樊太复
朝代：清

一杖曾携到酒泉，近来偏只伴枯禅。明朝准向兰陵去，花雾濛濛稳醉眠。
酬髯翁寄怀韵
作者：樊太复
朝代：清

兀坐书窗最寂寥，忽闻天外度琼箫。谁将三寸生花笔，自写新诗一叶蕉。
挽张之洞联
作者：樊宗源
朝代：清
体裁：联

侍从具孤忠，涕泣陈词，迄今大统有归，瞑目九原方靡恨；台衡仍素志，艰贞蒙难，岂料三年未竟，惊心六艺绝微言。
挽徐荣联
作者：樊封
朝代：清
体裁：联

自伤白首亡知己；我为苍生哭此人。
挽彭玉麟联
作者：樊希召
朝代：清
体裁：联

千秋少保两传人，惟不惜死、不爱财，能打破这义利关头，生民免受红羊劫；万古衡阳一奇事，只入其疆、过其市，便听得那绅耆告语，此老曾要白鹤盟。
挽彭玉麟联
作者：樊希召
朝代：清
体裁：联

望重范希文，廊庙江湖，秀才忧乐关天下；官高岳少保，刚方正直，名将声威震海隅。
挽张之洞联
作者：樊庶
朝代：清
体裁：联

一事不知儒者耻，知古知今，知中知外，使得尽其所学，行其所言，治天下犹运之掌；卓如有立末由从，立政立教，立德立功，历数三代以来，五洲以内，微斯人吾谁与归。
挽张之洞联
作者：樊廉
朝代：清
体裁：联

周齐所畏惟韦虎；廖李同声哭葛龙。
挽张之洞联
作者：樊廌
朝代：清
体裁：联

眼底沧桑，俨经数世，射策甲科为一世，清流领袖为一世，封疆节钺为一世，台阁平章为一世，迨薰殿夔扬，而公将老矣，佥曰幸哉，庶有豸，庶有豸；中朝柱石，殆无两人，经纬文武唯此人，调停新旧唯此人，制驭外夷唯此人，只受顾命唯此人，及鼎湖龙去，而身亦及之，呜呼伤已，复何言，复何言。
盘古墓
作者：樊彬
朝代：清

无事攀髯托杳冥，陵原常与暮山青。佳城郁郁自千古，未解人间有藏经。
青县题壁
作者：樊彬
朝代：清

天地尘沙里，春风势太雄。行人似新妇，终日闭车中。
宿莲花山寺
作者：樊必遴
朝代：清

山头留古刹，客到且羁栖。回望高天近，平分落日低。钟声风上下，塔影月东西。间共僧拈句，何妨壁上题。
挽张之洞联
作者：樊恭煦
朝代：清
体裁：联

遗泽在江汉各行省为多，转移风气，早树先声，展布裕闳猷，放四海而皆准；伟业继湘淮诸勋臣之后，宏济艰难，独参新政，存亡关时局，合大地以同悲。
挽彭玉麟联
作者：樊森
朝代：清
体裁：联

大业著中兴，是良将，是名臣，湘乡以还，此为元老；秀才任天下，亦江湖，亦廊庙，希文而后，仅见斯人。
瞿塘峡口
作者：樊泽达
朝代：清

谁凭霄汉劈青苍，天险由来古战场。八阵风云连滟滪，三巴门户锁瞿唐。乌蛮塞远江流合，白帝城高草木荒。峡路愁人从此始，哀猿啼处过飞航。
挽彭玉麟联
作者：樊爵祚
朝代：清
体裁：联

戡乱功名经百战；吞夷孤愤足千秋。
挽张之洞联
作者：樊璘
朝代：清
体裁：联

简在慈怀，赖太上金瓯永覆；口占遗表，视晋公玉带何如。
登黄鹤楼
作者：樊雨
朝代：清
体裁：古风

但闻仙人骑鹤去，不见仙人骑鹤来。仙人一去杳难觏，高楼十丈何雄哉！平生不信神仙事，楚水吴山恣游戏。东西奔走岂惮劳，风尘磨尽纵横志。偶上兹楼望太清，楼头铁笛无馀声。夕阳远挂晴川树，白云天上作烟雾。野风吹酒正未醒，不见神仙独来去。
叠韵答童君冠卿
作者：樱井勉
朝代：清

沧海何茫渺，胜游不可随。醉因飞笺早，归为恋花迟。吟啸惊菱女，溯洄伴鸭儿。想君看荷兴，写我五言诗。
春日到弘法寺
作者：樱井勉
朝代：清

双狗跟孤叟，不须童仆随。东风何习习，春日自迟迟。梅似将笄女，莺如学语儿。招提人迹少，徐步独思诗。
挽张之洞联
作者：橘涂
朝代：清
体裁：联

名宰相以寿终，一身系天下安危，仗此丹心酬幼主；先大夫为国死，遗集非我公点定，谁加青眼到王孙。
贺李鸿章七十寿联
作者：檀玑
朝代：清
体裁：联

邺侯名相，淮西名将，西平一门，名父名子溯李唐，三五辈名流，惟公众美兼收，位望功勋迈千古；合肥文定，歙县文正，桐城两世，文端文和数皖省，二百年文物，到此后来居上，精神福泽冠人间。
暮望
作者：檀萃
朝代：清
体裁：五言律诗

霄汉无亲故，江湖有贱贫。南陔荒月馔，西席远衙宾。索饭号痴息，新瘥念老亲。规林风莫阻，便与理归轮。
过戚姬村
作者：檀萃
朝代：清
体裁：七言律诗

还来借箸采商芝，鱼藻宫中事已危。黄鹄高飞歌为苦，绿囊惨毒祸因谁。可怜鞠域长留恨，无复金躯赐侍儿。辜负大风教倚和，青青墓草愧虞姬。
挽张百熙联
作者：欧凤旒
朝代：清
体裁：联

十年前风气未开，学海尊经史，菊坡擅词章，二儒林根柢蟠深，祠仰文翁，泽涵俊茂；五岭间人材蔚起，仪徵导于先，长沙继于后，两文达勋名彪炳，碑余叔子，泪洒英雄。
吴山晚眺
作者：欧景辰
朝代：清

雨后吴山已夕阳，徐驮款段到禅房。云归大壑诸峰出，水落寒江暮霭苍。雪椀句留容我懒，风樯来往笑人忙。及时觞咏堪行乐，洒脱胸怀学鲁狂。
吴山晚眺
作者：欧景辰
朝代：清
体裁：七言律诗

雨后吴山已夕阳，徐驮款段到禅房。云归大壑诸峰出，水落寒江暮霭苍。雪碗句留容我懒，风樯来往笑人忙。及时觞咏堪行乐，洒脱胸怀学鲁狂。
苏小小墓
作者：欧景辰
朝代：清

西泠桥下只鹭飞，西泠桥上双燕归。当年油碧车何在，惟有闲花弄夕晖。
挽彭玉麟联
作者：欧谦
朝代：清
体裁：联

紫光阁毛发一新，问凌烟功臣，可有此癯仙面目；黄龙府泪痕犹在，只西湖明月，又照著铁石心肠。
挽彭玉麟联
作者：欧运亨
朝代：清
体裁：联

肝胆浑成忠孝癖；性情纯是梅花诗。
新安县
作者：欧阳云
朝代：清

四山围一坞，高阁出危城。人语奔雷閧，溪声骤雨惊。炊烟笼古穴，寒色黯春晴。为问新安吏，何年罢点兵？
晓发
作者：欧阳云
朝代：清

客路警残梦，离情赴早行。镫光欺晓色，人语壮鸡声。云气日初动，麦苗风更清。劳筋不知倦，渐近是归程。
羊角山
作者：欧阳云
朝代：清

群山倒锁秦关钥，百折黄河天上落。州城横扼怒流冲，悬崖高挂羚羊角。危桥百丈腾长虹，凭虚直上如乘风。兀然四顾绝依傍，高楼屹立天当中。轩槛可凭不可望，欲堕不堕心跌宕。奔涛万里入胸怀，径思濯足河之上。窗棂闪闪天风鸣，万籁助作龙吟声。中条熊耳肃相向，何处仙翁空复情。君不见神工偶尔三门启，从兹故道频迁徙。世事沧桑谁与论，安得扶摇九万里。
挽曾国荃联
作者：欧阳佺
朝代：清
体裁：联

功名昭日月，自纵横吴楚，扫荡江淮，曾经掣电宣威，万古河山留胜迹；保障在东南，正内患潜消，外夷渐顺，讵意大星沉下，一时朝野哭元勋。
挽曾国藩父
作者：欧阳兆熊
朝代：清
体裁：联

平生风义兼师友；万古云霄一羽毛。
挽曾国藩父
作者：欧阳兆熊
朝代：清
体裁：古风

矢志奋天戈，忆昔旅雁传书，道精卫填海，愚公移山，竟历尽水火龙蛇，成就千秋人物；省身留日记，读到获麟绝笔，将汗马勋名，问牛相业，都看作秕糠尘垢，开拓万古心胸。
挽曾国藩联
作者：欧阳兆熊
朝代：清
体裁：联

矢志奋天戈，忆昔旅雁传书，道精卫填海、愚公移山，竟历尽水火龙蛇，成就千秋人物；省身留日记，读到获麟绝笔，将汗马勋名、问牛相业，都看作秕糠尘垢，开拓万古心胸。
挽彭玉麟联
作者：欧阳利见
朝代：清
体裁：联

王事独贤劳，力歼发逆，威慑洋夷，论功为中兴之最，犹复视巡战舰、周历炮台，江海普安澜，撒手真无遗憾处；人生重知己，屡列荐章，存膺阃寄，戴德同再造之深，那堪把晤片时、别离终古，湖湘齐堕泪，伤心尤在受恩身。
挽曾国藩联
作者：欧阳利见
朝代：清
体裁：联

五百年名世间生，三朝硕辅，试问汾阳福泽，诸葛经纶，人能兼备厥躬，古今有几；数千里神州底定，一柱承乾，况复吐握贤劳，先忧后乐，天不慭遗一老，中外皆惊。
挽曾国荃联
作者：欧阳定楫
朝代：清
体裁：联

平江南以武威，功存社稷，治江南以慈惠，德沛蒸黎，丹青忆老成，在野在朝齐坠泪；视文正之爵秩，特让一筹，比文正之寿年，尤多七载，轩冕罗天阙，难兄难弟更谁人。
挽曾纪泽联
作者：欧阳定楫
朝代：清
体裁：联

学贯天人，得天独厚，出绪余为书画诗，亦儒者，亦才人，都成了千古绝诣；果名父子，弥父之恨，拥旄节至英俄法，是忠臣，是孝子，真不惭一代贤侯。
挽曾国藩联
作者：欧阳柄钧
朝代：清
体裁：联

旧雨相亲，叹卌年琴韵书声，顿成往迹；大星忽陨，合四海通才硕学，共哭元勋。
挽曾国藩联
作者：欧阳正墉
朝代：清
体裁：联

武乡侯学贯天人，功德兼崇，沧海横流资手障；文中子门多将相，品题增重，颓山坏木等心丧。
虞美人·新秋
作者：欧阳珑
朝代：清

井梧簌簌飘黄叶。露湿寒螀泣。炎熇日日盼秋风。怎到秋来萧瑟、更愁侬。凭高几度空怀远。摇落情何限。断蓬心事不谁知。除是天孙相诉、有怜时。
挽张百熙联
作者：欧阳衡
朝代：清
体裁：联

放黑暗大陆一线光明，衡岳云兴，出为霖雨；尽天下英才普通教育，长沙星陨，无复春风。
中秋对月有怀家兄在楚闱呈同座
作者：欧阳辂
朝代：清

秋暑渐退秋光凉，秋月上阶窥我堂。人言此是中秋月，此夜清光更清绝。银涛滚滚飞向天，玉露泠泠洒如雪。广寒宫殿知有无，但觉霜华沁人骨。我被秋雨相欺凌，快对佳月如佳朋。一年见汝几回好，每念契阔情难胜。惜君行又别我去，使我一室孤如僧。不辞且尽杯中酒，一觞引满为君寿。忽忆湘南秋橘香，今宵瓮算君知否。
和仲玉舟集呈李司马
作者：欧阳辂
朝代：清

银筝羯鼓随玉箫，阳春妍丽风日娇。暖云扑天莺舌调，美人笑倚双兰桡。银青帗子金络条，明珰宝髻光动摇。彩袖轻漾试舞腰，回眸送睇歌且谣。忽颦若嗔睨若骄，忽远若避近若招。云烟翻腾风乱交，轰然四座欢声嚣。樽前玲珑解华貂，玉壶滴酒珍珠跳。醉来粉黛生晕潮，哀丝长甲为君挑，愿君千寿齐松乔。
宿南陂
作者：欧阳辂
朝代：清

洞门云气掩余晖，风叶萧萧乱打扉。破屋夜凉知雨过，空林鸦噪有僧归。苦淹人事真无那，便息交游未觉非。寂寂南亭山色里，卧听清梵欲忘机。
寄答仲玉湘上见怀
作者：欧阳辂
朝代：清

白璧徒遭按剑看，湘门风景又秋残。世途吾已肱三折，归路君宁首两端。故渚正漂菰米黑，微霜新点蟹螯丹。滨沅千里烟波阔，早晚相从理钓竿。
晚登横州城望
作者：欧阳辂
朝代：清

落叶声中日又残，荒城清夜此凭栏。九秋星斗盘空大，万壑风涛卷地寒。了了乡音知雁户，濛濛山色是珠官。卢敖漫自贪奇胜，未觉人间八极宽。
柳州道中
作者：欧阳辂
朝代：清

楚云南望独宵征，天际悠悠指去程。千点乱山萦象驿，一痕残雨下龙城。寒林照眼知秋气，远瀑盘空作怒声。自笑苍黄埃雾里，据鞍诗思尚纵横。
澬口雨后晚发
作者：欧阳辂
朝代：清
体裁：七言律诗

漠漠轻阴来远墟，濛濛晚色满平芜。寒星映水乍明灭，细雨飏风时有无。渐觉潮生没洲渚，坐听舟过响菰蒲。此情谁道寂寥极，有酒径须千斛沽。
澬口雨后晚发
作者：欧阳辂
朝代：清

漠漠轻阴来远墟，濛濛晚色满平芜。寒星映水乍明灭，细雨飏风时有无。渐觉潮生没洲渚，坐听舟过响菰蒲。此情谁道寂寥极，有酒径须千斛沾。
留题李中丞湖上山庄
作者：欧阳辂
朝代：清

凭栏无数青山好，都在湖波潋滟中。尽日烟岚自来去，多情鱼鸟亦玲珑。长廊午寂听松雨，小阁新凉坐竹风。珍重主人留客意，不应归骑便匆匆。
衡江逢陆子羽之江西赋别
作者：欧阳辂
朝代：清

衡山弄影清湘水，一朵青烟沈水底。江头秋月送归人，尽夜舟行雁声里。衡阳东行望庐山，长江路绕长云间。北风吹衣岁欲晏，陆郎去矣何时还。
过继之宿
作者：欧阳辂
朝代：清

溪北溪南两玉屏，雨余岚气倍青青。但教山色终年好，何碍柴扉竟日扃。竹瓦小楼延午话，石床残暑坐风棂。酒阑笑索林间味，知有园蔬万菌钉。
远行
作者：欧阳辂
朝代：清

贫贱不可久，志士思远行。登堂拜母氏，殷殷询所经。心知去无期，强言计归程。驱马出里门，渐见井邑更。挥手谢宾友，欲以致中情。心牵慈母爱，哽咽难为声。儿生老乡闾，身世终何成。庶几取令望，归以为亲荣。行行何所至，乃至长安道。长安古都会，托迹非草草。朝见冠盖集，暮见歌舞巧。裘马饰轻肥，姻戚多姣好。顾我山泽姿，夷之等佣保。穷年抱名刺，四顾无可造。人生各有得，于义未容挠。安能随波流，弓身以求饱。
远行·其一
作者：欧阳辂
朝代：清

贫贱不可久，志士思远行。登堂拜母氏，殷殷询所经。心知去无期，强言计归程。驱马出里门，渐见井邑更。挥手谢宾友，欲以致中情。心牵慈母爱，哽咽难为声。儿生老乡闾，身世终何成。庶几取令望，归以为亲荣。
远行·其二
作者：欧阳辂
朝代：清

行行何所至，乃至长安道。长安古都会，托迹非草草。朝见冠盖集，暮见歌舞巧。裘马饰轻肥，姻戚多姣好。顾我山泽姿，夷之等佣保。穷年抱名刺，四顾无可造。人生各有得，于义未容挠。安能随波流，弓身以求饱。
重过红鹤庵题壁
作者：欧阳辂
朝代：清

映水苔扉百尺悬，云峦烟树远钩联。惊心桑下曾三宿，弹指天南又几年。山色青怜春雨后，江声寒落酒樽前。他时重问枫门路，可许经台续旧缘。
锦石峰寺小憩忆仆年二十六七时此间游处经岁不胜今昔之感也
作者：欧阳辂
朝代：清

古寺雨余苔满扉，老藤垂阴周四围。溪风吹酒坐来晚，山鸟狎人鸣不飞。旧社僧徒已无在，当时居邻今亦非。眼中故物定谁是，羡汝锦纹双石矶。
题吕氏家传后
作者：欧阳辂
朝代：清

遗老都教一网除，纷纷犹复假边储。百年亲见铜人泣，万死谁传雪窖书。冤鸟犹思石填海，怒虫休笑臂当车。前朝旧事那堪说，简蠹摩挲恨有余。
守风杜关塘登岸望月
作者：欧阳述
朝代：清

篷底饭初罢，小步湖风前。夕照入已尽，夜气来无边。四山静同梦，远水寒生烟。渔镫点遥岸，光与疏星连。稍时月东上，樯影皆西偏。清光似怜客，故驻匡庐巅。此际绿杨城，二分人共妍。以我伫望劳，知彼心旌悬。宵景足凄感，况复别恨牵。徘徊永不寐，风露凉垂肩。远渚萤火没，浅莎虫语联。归舟意悄然，石濑流涓涓。
水族博物馆
作者：欧阳述
朝代：清

日人新学重格致，馆名博物靡不陈。水族一馆尤诡异，移取龙宫蛟窟来。人尘海滨辟场筑，复室崇垣周护开。洞门人门阴湿但水气，客行水底同鲛人。？砑怪石四围立，玻璃深嵌光璘璘。壁空贮水复贮气，天光斜射明纤鳞。人鱼戴头走戢戢，文鳐鼓翼飞振振。龟瞪六眸鳗九节，鳄长三丈鲐千斤。鳣红鲩赤鲫金色，鼋白蜧黑螭青文。鲵虾嶷嶷鳙鱮触，虎蛟策策䱐{鱼市}奔。虾鬣支筇蟹拥剑，蚌壳挂席蚶回轮。山蚝结屋若瑶岛，石？吐华如锦茵。车渠挥扇螺抱瓮，明鳆翻手蜬摇唇。修螷圆？各娟妙，觜？玳瑁何轮囷。此外河伯小吏海若臣，元衣督邮青郎君。翠鳞黄甲难具状，奇情诡态尤纷纭。中间一室开瓮牖，内悬巨画画有神。隔镜可望不可即，但见水底璇宫贝阙浮氤氲。天吴蝄蟓呼欲出，土肉石华高可扪。紫？披拂带芝乳，锦砂灿烂铺金银。珊瑚蟠磴树连理，琪花缀壁英缤纷。深处青红绚光怪，水玉草石无由分。相传北岛有奇士，探幽亲入蓬莱根。归摹所见作斯幅，献之天府藏为珍。颁悬此馆佐参究，万邦观者称叹频。吁嗟人巧夺造化，直从奥府穷涯津。牛渚无烦犀角照，淮南何必蚖脂焚。自教灵怪见白昼，任人狎视无敢嗔。我思禹鼎象魑魅，但图其形逸其身。今人格物务精至，刻划未免伤真醇。我言虽迂理则茂，海狶拜舞如有闻。出门目眩愁直视，霞烘海色初黄昏。
水族博物馆
作者：欧阳述
朝代：清
体裁：古风

日人新学重格致，馆名博物靡不陈。水族一馆尤诡异，移取龙宫蛟窟来。人尘海滨辟场筑，复室崇垣周护开。洞门人门阴湿但水气，客行水底同鲛人。𥓂砑怪石四围立，玻璃深嵌光璘璘。壁空贮水复贮气，天光斜射明纤鳞。人鱼戴头走戢戢，文鳐鼓翼飞振振。龟瞪六眸鳗九节，鳄长三丈鲐千斤。鳣红鲩赤鲫金色，鼋白蜧黑螭青文。鲵虾嶷嶷鳙鱮触，虎蛟策策䱐■奔。虾鬣支筇蟹拥剑，蚌壳挂席蚶回轮。山蚝结屋若瑶岛，石𧉧吐华如锦茵。车渠挥扇螺抱瓮，明鳆翻手蜬摇唇。修螷圆𧑐各娟妙，觜𧓈玳瑁何轮囷。此外河伯小吏海若臣，元衣督邮青郎君。翠鳞黄甲难具状，奇情诡态尤纷纭。中间一室开瓮牖，内悬巨画画有神。隔镜可望不可即，但见水底璇宫贝阙浮氤氲。天吴蝄蟓呼欲出，土肉石华高可扪。紫𧄤披拂带芝乳，锦砂灿烂铺金银。珊瑚蟠磴树连理，琪花缀壁英缤纷。深处青红绚光怪，水玉草石无由分。相传北岛有奇士，探幽亲入蓬莱根。归摹所见作斯幅，献之天府藏为珍。颁悬此馆佐参究，万邦观者称叹频。吁嗟人巧夺造化，直从奥府穷涯津。牛渚无烦犀角照，淮南何必蚖脂焚。自教灵怪见白昼，任人狎视无敢嗔。我思禹鼎象魑魅，但图其形逸其身。今人格物务精至，刻划未免伤真醇。我言虽迂理则茂，海狶拜舞如有闻。出门目眩愁直视，霞烘海色初黄昏。
署楼夜起
作者：欧阳述
朝代：清

开帘拂面水风腥，叶堕空林带雨听。半夜鸡声喑似柝，遥天鱼眼大如星。下方营梦人都蚁，沧海随波我亦萍。拟学义熙陶靖节，还愁醉眼有时醒。
送煦庵兄至朱仙归途偶成
作者：欧阳述
朝代：清

归路马蹄熟，夕阳蝉语忙。秋心动寥阔，别恨满青苍。沙起村墟失，天低草树长。孤踪休感喟，青眼有垂杨。
挽张之洞联
作者：欧阳霖
朝代：清
体裁：联

时会际艰危，联军搆衅，两宫蒙尘，独能挈东南半壁以还之朝廷，安土保民，江督忠诚同卓识；家庭徵福寿，早步金门，再持玉尺，更历任封圻卅载而入参枢密，鞠躬尽瘁，难兄文达有前规。
挽曾国荃联
作者：欧阳霖
朝代：清
体裁：联

天生硕辅，以佐中兴，百战有此河山，更六七年加意抚绥，试数前贤，几人抗手；我本庸才，而叨宏奖，一别遽摧梁栋，与二三子同声痛哭，每思遗训，倍觉伤心。
挽曾国藩联
作者：欧阳鼐
朝代：清
体裁：联

伟略佐中兴，元老壮猷无双匹；高文留信史，人伦师表定推公。
戏酬友人惠日铸茶
作者：正岩
朝代：清

几日春游遍若耶，入城布衲满烟霞。正愁仙福难消受，又吃人间御贡茶。
月下由御教场下投净慈宿朗公房
作者：正岩
朝代：清

御教场中月直时，下山全不道归迟。三松影落半湖水，一路沿钟到净慈。
田家
作者：正岩
朝代：清

田家无他望，所望在平畦。但恐终岁力，不得遂其私。何哉造物者，亦得厚我施。夜来微雨过，使我菜麦滋。登丘一以眺，秀色远参差。此时桃与李，岂乏好容姿。顾予朴野性，独与此相宜。及时务耕作，那敢贪天时。
黄岩小橘甚佳喜题一绝
作者：正嵓
朝代：清

橘花如雪忆长洲，橘子黄时到古瓯。多谢吴天怜梦远，飞霜酿出洞庭秋。
寿北里先生
作者：正羞
朝代：清

竹杖方袍久不疑，萧然茗碗雪来时。枯桐未卖宁堪爨，古墨多残足疗饥。已过虎溪难强笑，欲投鱼腹亦成痴。但将泡影看身世，海角天涯月一池。
挽张之洞联
作者：步其诰
朝代：清
体裁：联

览东南半壁河山，故土依然，先生去也；弼朝廷万年基业，愿祝再世，早降斯人。
寄李文亭同年
作者：武亿
朝代：清

不见李夫子，今且岁一周。坐滞冷官局，和意但无求。引水灌庭竹，瘦影对摇秋。时泛一尊酒，呼与此君酬。相要依岁寒，劲节两相留。昨岁逢梁园，各念离居索。属当十月交，伫践故人约。入门半萧森，摵摵黄陨箨。有友方山子，适与尘鞅缚。跂予望同舟，不得并李郭。阴沈三日雨，窗隙幂冥漠。且复尽怀抱，因君叩管钥。年少学乡曲，动辄井蛙喜。侧瓮徒哺糟，食蔗未尝旨。枵腹而嗷嗷，弄舌以齿齿。至言供儳说，其失均为鄙。
寄李文亭同年·其一
作者：武亿
朝代：清

不见李夫子，今且岁一周。坐滞冷官局，和意但无求。引水灌庭竹，瘦影对摇秋。时泛一尊酒，呼与此君酬。相要依岁寒，劲节两相留。
寄李文亭同年·其三
作者：武亿
朝代：清

年少学乡曲，动辄井蛙喜。侧瓮徒哺糟，食蔗未尝旨。枵腹而嗷嗷，弄舌以齿齿。至言供儳说，其失均为鄙。
寄李文亭同年·其二
作者：武亿
朝代：清

昨岁逢梁园，各念离居索。属当十月交，伫践故人约。入门半萧森，摵摵黄陨箨。有友方山子，适与尘鞅缚。跂予望同舟，不得并李郭。阴沈三日雨，窗隙幂冥漠。且复尽怀抱，因君叩管钥。
题钱南渟生圹
作者：武亿
朝代：清

白筑蓉城寄此身，达观岂必厌红尘。纵然岁月留人住，马鬣高封不碍人。
挽张之洞联
作者：武宗绪
朝代：清
体裁：联

顾命殊勋，咸期黄耇延厘，何竟悭遗一老；承恩再世，自痛青缃失学，徒令泪洒孤寒。
无锡县署仪门联
作者：武承谟
朝代：清
体裁：联

工堪比官，斧斤利刃，随手携来，因材而用；医可喻政，硝磺猛剂，有时投下，看病何如。
无锡县署大堂联
作者：武承谟
朝代：清
体裁：联

人人论功名，功有实功，名有实名，存一点掩耳盗铃之私心，终为无益；官官称父母，父必真父，母必真母，做几件悬羊卖狗的假事，总不相干。
无锡县署头门联
作者：武承谟
朝代：清
体裁：联

视民如伤，锡邑苍生皆我子；修己以敬，东林前辈是吾师。
无锡县署照壁联
作者：武承谟
朝代：清
体裁：联

罔违道，罔咈民，真正公平，心斯无怍；不容情，不受贿，招摇撞骗，法所必严。
九日同友人登白塔山
作者：武溥
朝代：清

盛地三年别，华筵九日开。河流当槛曲，塔影过城来。露冷黄叶瘦，风高白雁哀。陶公多逸兴，樽酒愧追陪。
秦楼月·关盼盼
作者：武铁峰
朝代：清

春寂寂。落红飞满阑干碧。阑干碧。危楼空结。素心谁白。去年归燕今年识。独留清怨千秋惜。千秋惜，画成纤影，试临风说。
乙将军歌题刘公㦷所作传后
作者：殳丹生
朝代：清
体裁：古风

乙将军，真天人。烈如南霁云，又如雷万春。冒重围，入孤城，出孤城。部领二百骑，出入风雨旋雷霆，谁能从之曰张衡。将军起列校主将，陷阵单骑拔之推，主帅上马短兵接战身步行。乙将军，真天人。初隶黄得功，后隶史道邻。面中飞矢屹不动，扬州化作睢阳城。将军战死旧城下，谁能传之昌黎文。
余学画于汤子三年见其画水入妙自谓颇得其意作画水歌
作者：殳丹生
朝代：清
体裁：古风

宋公画山得山骨，五百年来纸犹湿。米公画山不画山，晴天雨天推烟鬟。汤子画水亦如此，十日五日袖五指。忽然倒峡与奔流，幻出澄江对窗几。画涛画雪兼画冰，低头听之声泠泠。老人事过即忘却，惟此欲忘心不能。古来多少餐霞客，误落尘中人不识。汤家水，米家山，只在虚无缥缈间。说与世人皆大笑，五百年来称二妙。
送徐臞庵游天目二首·其一
作者：殳丹生
朝代：清
体裁：七言绝句

送君西去踏丹梯，直上青天白日低。云海茫茫看不辨，一条界破是苕溪。
送徐臞庵游天目二首·其二
作者：殳丹生
朝代：清
体裁：七言绝句

千峰竹共万峰松，古寺门前布虎踪。惟有道人逢客至，登楼一打报山钟。
金明池·秣陵怀古
作者：殳丹生
朝代：清
体裁：词

断雁西风，瘦驴黄叶，又是关门日暮。仙梵度、清凉山寺，对凤阙绛云留处。见长干、宝塔翚飞，总阅尽、天界茫茫尘土。任沽酒南冈，垆头人老，莫问少年归去。裙屐风流叹如许。便画面薰衣，隐囊挥麈。倚司马、长城却敌，空剩春灯燕语。再休言、六代繁华，与半壁乾坤，残棋孤注。想虎踞龙蟠，江山形势，都付冷烟疏雨。
元夕寄戴比部金溪先生
作者：殳庆源
朝代：清

郎官芋食最宜男，元夜他乡旧俗谙。大有吉祥欣卜茧，尚余风味互传柑。一天春气银蟾丽，百道镫光火凤含。忽忆去年今日事，归帆初卸酒初酣。
龙游雨泊
作者：殳庆源
朝代：清

摊饭小眠起，茫茫涨拍天。烟江三日雨，云壑万重泉。山势溪流曲，滩声水碓连。龙游城外路，沽酌又停船。
和母宝剑篇赠兄
作者：殳默
朝代：清
体裁：古风

床头夜半双龙吼，光摄群妖暗星斗。风雨霹雳一瞬间，木拔沙飞石乱走。古来神物太平常，遭时遇主生晶光。拂拭霜花将解赠，时无烈士空徬徨。空徬徨，莫太息，木兰唧唧当户织。阿兄少年射白额，归来摩挲看太白。
和母宝剑篇赠兄
作者：殳默
朝代：清

床头夜半双龙吼，光摄群妖暗星斗。风雨霹雳一瞬间，木拔沙飞石乱走。古来神物本平常，遭时遇主生晶光。拂拭霜花将解赠，时无烈士空徬徨。空徬徨，莫太息，木兰唧唧当户织。阿兄年少射白额，归来摩挲看太白。
和母寄父
作者：殳默
朝代：清

白发亲闱百里遥，那堪风雨更萧萧。山中对酒愁应减，客里看花冻未消。觅句小时追谢韫，著书他日拟班昭。夜窗弹出思归引，阿母相依慰寂寥。
忆震泽西村
作者：殳默
朝代：清

忽忽难忘处，西村明月中。荷花低拂露，菱叶静含风。烟火经旬断，音书隔岁通。茅堂知在否，应有白云封。
辰山步虚词
作者：殳默
朝代：清
体裁：七言绝句

阊阖初开黄道边，鸣钟伐鼓会群仙。多缘误折琼枝树，谪下瑶台十五年。
挽彭玉麟联
作者：段向荣
朝代：清
体裁：联

大名震东鹣西鲽而升，砥柱在长江，万里河山重整顿；立品超绿野赤松以上，林泉有宰相，千秋国史播芬芳。
挽曾国荃联
作者：段哲
朝代：清
体裁：联

威德久遍湘江，更中外交孚，疆场绥靖，数千古英雄伟业，岂徒论李愬平淮，韦皋镇蜀；浩气遽归河岳，怅情深知己，治愧酬恩，问今生师友渊源，只剩得羊昙热泪，宋玉哀辞。
挽张百熙联
作者：段寿慈
朝代：清
体裁：联

取士拔真才，本汉训诂唐词章宋义理作宗旨；居官得大体，合裘新建纪河间阮仪徵为一人。
挽张百熙联
作者：段寿慈
朝代：清
体裁：联

纪擅辩才而疏于治事，裘通政体而逊于文词，美谥荷殊荣，独有君恩识臣行；心殚学务而莫睹其成，官转邮传而适丁其难，大勋嗟未集，深悲师德几人知。
贺张百熙60寿联
作者：段寿慈
朝代：清
体裁：联

寿星自昔炳南极；风度遥瞻钦曲江。
九日泊舟朱亭
作者：段巘生
朝代：清

绿净湘江水，归帆客况消。重阳谁送酒，九月不登高。季子金将尽，阿咸兴颇豪。遥知音信绝，老父念波涛。
和沧洲韵
作者：段巘生
朝代：清

不须大药驻朱颜，膂力方刚鬓未斑。塞外草肥谁牧马，燕然天远欲铭山。应思我辈分阴惜，岂觅人生半日间。壮士功成身始退，河清海宴待君还。
残梦
作者：段广瀛
朝代：清

不劳马上续，一觉更无踪。人迹渺何处，风波失几重。孤镫千里客，寒月五更钟。多少浮生幻，寻诗仗短筇。
登天雄城楼
作者：段广瀛
朝代：清

荒荒落日戍楼西，风卷平沙鸟乱啼。陇麦趁晴将作饵，林花过雨半成泥。苦无仙句留鸿爪，欲逐豪家试马蹄。今日不须劳锁钥，北门城外草萋萋。
遣闷
作者：段广瀛
朝代：清

门静昼长闭，夜吟春欲阑。孤镫乡梦短，小雨柝声寒。怀抱向人尽，风尘且自宽。乾坤满群盗，日日寄平安。
夜行
作者：段承实
朝代：清

水响暗中听，孤帆夜不停。舟轻去飞鸟，镫闪似流萤。风静浪仍白，月明山更青。五更有凉意，秋色在疏星。
怀方晚樵茂才
作者：段承实
朝代：清

落拓频年惯，头巾独可怜。贫深转多病，境累欲逃禅。于我最知己，与君同信天。燕云望江树，遥隔路三千。
杂诗
作者：段承实
朝代：清

黄鹄举青霄，千里势辽阔。秋蚓食槁壤，寒泉自斟酌。一朝失其所，两者无可托。鱼岂羡鸢飞，鸢不知鱼乐。得意各有在，所苦网与缴。英雄岂无用，失时转寂寞。猛虎去深山，不如林间鹊。銮凰不世出，谁复知羽仪。良马来冀北，难与伯乐期。驽骀思逞能，燕雀争高飞。岂能应昌运，终为世所嗤。骥称不贵力，凤至惟其时。吾衰亦久矣，嗟叹尔何为。
杂诗·其一
作者：段承实
朝代：清

黄鹄举青霄，千里势辽阔。秋蚓食槁壤，寒泉自斟酌。一朝失其所，两者无可托。鱼岂羡鸢飞，鸢不知鱼乐。得意各有在，所苦网与缴。英雄岂无用，失时转寂寞。猛虎去深山，不如林间鹊。
杂诗·其二
作者：段承实
朝代：清

銮凰不世出，谁复知羽仪。良马来冀北，难与伯乐期。驽骀思逞能，燕雀争高飞。岂能应昌运，终为世所嗤。骥称不贵力，凤至惟其时。吾衰亦久矣，嗟叹尔何为。
华阳馆
作者：段昕
朝代：清

燕丹愤激报秦耻，壮士悲歌感知己。美人呜咽马无声，惨白衣冠寒易水。侥幸之谋虽不成，绕柱断襟惊欲死。人谓此举速燕亡，燕即帝秦亡一耳。但惜华阳馆，不如黄金台。黄金一筑骏马来，三齐锁钥朝燕开。华阳馆，荆榛满。镯镂空误樊将军，黄沙一望斜阳晚。
安顺除夕
作者：段昕
朝代：清

半身犹逆旅，尘鬓拂霜花。枥寄嘶风马，棱寒绕树鸦。残杯分岁尽，破壁缀镫斜。检点还乡梦，栖栖天一涯。
晚泊有怀
作者：段昕
朝代：清

野平万象宽，天外愁相赴。况在秋水上，浮云归薄暮。斜日挂远村，沙鸟争烟树。邻樯竞欲先，欸乃不能住。寄身风波里，万里念亲故。华发冷沧洲，有怀共谁赋。东望月初生，照我梦中路。
渡荆江
作者：段昕
朝代：清

大江鼓雷霆，天堑一水划。三峡荡其势，东海关其宅。阴晦神灵号，苍茫虚空白。妖豚吹浪来，恍惚乾坤折。扬帆趁风过，危哉利名客。
过武城谒言子祠
作者：段昕
朝代：清

舟晓雨初晴，岿然见城垒。江流环断烟，人家秋树里。枳棘有高枝，鸾凤暂栖止。圣贤天下心，所至无不理。至今弦歌声，汤汤在流水。
贾岛峪
作者：段标麟
朝代：清

石庵芳草碧离离，犹记词人托迹时。春雪马蹄朝去国，秋风渭水夜吟诗。簿书差胜为僧日，瘦削应同未第时。万里三巴空涕泪，客心应共峡猿悲。
摊破浣溪纱·赠贺双卿
作者：段玉函
朝代：清

衰柳风前叶已稀。晚烟横界远山齐。日落寒云天影白、雁单飞。秋月香花存旧句，板桥流水换新题。总是不堪重见处、认柴扉。
浣溪纱·赠贺双卿
作者：段玉函
朝代：清

古树寒鸦集复惊。北风凉透薄罗层。小塘残水渐成冰。日色淡来花意散，雁声孤处客愁凝。那时离别此时情。
登雅州城楼
作者：段玉裁
朝代：清

雉堞嵯峨矗素雯，登临豪兴百寮分。滩声不厌喧终古，山色从来媚夕曛。洛沫异源同赴海，蔡蒙高处独干云。圣朝声教原无外，偶为筹边誓六军。飞越峰高木叶声，从军岁晚不胜情。但知牧圉勤羁绁，敢道潺湲可濯缨。落落长松樛堞霓，离离幽草人新晴。却愁一片城头月，西照关山此夜营。
登雅州城楼·其一
作者：段玉裁
朝代：清

雉堞嵯峨矗素雯，登临豪兴百寮分。滩声不厌喧终古，山色从来媚夕曛。洛沫异源同赴海，蔡蒙高处独干云。圣朝声教原无外，偶为筹边誓六军。
登雅州城楼·其二
作者：段玉裁
朝代：清

飞越峰高木叶声，从军岁晚不胜情。但知牧圉勤羁绁，敢道潺湲可濯缨。落落长松樛堞霓，离离幽草人新晴。却愁一片城头月，西照关山此夜营。
恭读理斋常太翁先生爱吟草殉节录赋赠
作者：段瑄
朝代：清

杰人将震世，岂止见闻多。德拟金陶鍊，行如玉琢磨。辞坛雄一帜，文阵破三科。想是调羹手，盐梅藉以和。利器锋才试，争推吏治优。惠偕风万里，明并月三秋。已奏龚黄业，还担禹稷愁。西充诸父老，花县喜重游。支粮闻寇急，禦不藉同行。气并巫山壮，戈随蜀月横。挺身图报效，抛死计澄清。昔岭人如在，浣花泣几声。忠魂今尚在，漫道死无传。浩气冲巴月，丹心映蜀天。名犹惊众畔，义岂愧前贤。紫诰当年至，簪缨锡冑绵。
恭读理斋常太翁先生爱吟草殉节录赋赠·其一
作者：段瑄
朝代：清

杰人将震世，岂止见闻多。德拟金陶鍊，行如玉琢磨。辞坛雄一帜，文阵破三科。想是调羹手，盐梅藉以和。
恭读理斋常太翁先生爱吟草殉节录赋赠·其三
作者：段瑄
朝代：清

支粮闻寇急，禦不藉同行。气并巫山壮，戈随蜀月横。挺身图报效，抛死计澄清。昔岭人如在，浣花泣几声。
恭读理斋常太翁先生爱吟草殉节录赋赠·其二
作者：段瑄
朝代：清

利器锋才试，争推吏治优。惠偕风万里，明并月三秋。已奏龚黄业，还担禹稷愁。西充诸父老，花县喜重游。
恭读理斋常太翁先生爱吟草殉节录赋赠·其四
作者：段瑄
朝代：清

忠魂今尚在，漫道死无传。浩气冲巴月，丹心映蜀天。名犹惊众畔，义岂愧前贤。紫诰当年至，簪缨锡冑绵。
史梦兰继室田太夫人九十大寿
作者：段香岩
朝代：清
体裁：联

茹芝饵黄，上寿百岁；璚英朱草，蔚华元春。
晓起渡钱塘
作者：段驯
朝代：清

晓出钱塘口，江天月尚浮。晴初山色淡，风定早潮收。离雁随人远，樯乌解客愁。富春名胜地，欣得一帆游。
晚行
作者：段驯
朝代：清

几点雁横秋，新寒倦客游。碧峰云外隐，纤月水中流。衰草连荒道，残碑卧古丘。停车凝望处，枫叶绕层楼。
嘉禾道中
作者：殷丽
朝代：清
体裁：七言律诗

柳色旗亭半郭村，昔年游处景犹存。船过三塔惊龙窟，渔集双桥见石门。乍得市酣销白日，却看戍火又黄昏。南行不厌宵征苦，十载沧洲系梦魂。
挽曾国荃联
作者：殷之辂
朝代：清
体裁：联

读文正集，私淑实隆，况难兄难弟，先后继明，亲炙岂无由，只因分隔云泥，心仰未申趋谒愿；闻惠敏薨，公哀方切，讵贤伯贤侯，籍咸并逝，悼悲原有自，试看情孚朝野，涕零矧属受知身。
建宁
作者：殷兆镛
朝代：清

星程访古南乡路，风物尝新北苑茶。楼毁碧云怀郡治，岭环红树有人家。诗心梦揽天湖景，药笼思收泽泻花。使院酒阑还点笔，尊闻堂外月初斜。
读文选
作者：殷兆镛
朝代：清

坡公直是讥无用，杜老频闻劝熟精。省识宋唐分界处，文章风尚与时更。
墙上草
作者：殷再巡
朝代：清

纤纤墙上草，日出犹青青。须臾朝露乾，憔悴不欲生。却顾东墙下，向日何其荣。托根幸得所，雨露皆有情。秋尽或就衰，春到还发萌。荣枯虽有数，栖托焉可轻。
汉武帝
作者：殷再巡
朝代：清

云旗不动射蛟回，宴坐承华月满台。花发碧桃方朔过，窗开青鸟阿环来。灵坛夜静光三烛，仙掌风微露一杯。万里贰师归绝幕，只盘天马赋龙媒。
垂虹桥步月
作者：殷增
朝代：清

雨余天晴风乱吹，雄虹饱水首下垂。雷公鞭之不肯起，幻作长桥掉其尾。我来正值暮秋天，江水江风欲化烟。万里澄空天洗出，一轮高涌古婵娟。夜静塔铃云外语，宵深鸥鸟沙际眠。划然长啸江水立，清寒直偪鱼龙骨。手持铁笛船头坐，寡鹄离莺吹入破。拥被江心梦不成，可有羽衣掠船过。
飞来峰
作者：殷增
朝代：清

峰头欲刺天，石脚不著地。怒同虎豹蹲，耸作干将利。一洞境一转，曲若穿珠蚁。何年灵鹫峰，来此作游戏。团团千菩萨，刻石徒好事。何补山川灵，已凿混沌意。山灵遭俗手，想尔亦短气。颇怪寺中僧，指客夸灵异。小坐冷泉亭，泉声四山沸。即此生道心，悠然得静契。好诗忽然成，飞来亦天外。
夏日自城归
作者：殷士衡
朝代：清
体裁：七言律诗

百里山城策蹇回，葛衣初试竹房开。池眠子母邻家鸭，园剩青黄手植梅。野店正逢新酿熟，良朋刚送细鳞来。松风尽日凉如许，爱酌西窗酒一杯。
客官渡除夕咏怀
作者：殷岳
朝代：清
体裁：古风

世故纆牵长，御之无其道。我非好贫贱，禽鹿终悦草。担簦縻岁华，幽谷穷探讨。古人于隐沦，称心以自保。
登岱
作者：殷岳
朝代：清

石蹬蹑高危，仰见日观峰。赤丸涌沧海，星河淡遥空。天鸡发先唱，声落野鸡中。俯视群山巅，风色初冥濛。十载上太华，春仲陟嵩高。希夷梦未觉，子晋笙嘐刁。平眺西南云，軿车列旌旄。升慈玉女堂，劳之以香醪。徂徕列前楹，济漯溁衣带。众山皆俯伏，俨如朝王会。明堂不可复，汉秦失骄汰。惜矣大夫松，徒增后人慨。
登岱·其一
作者：殷岳
朝代：清
体裁：古风

石蹬蹑高危，仰见日观峰。赤丸涌沧海，星河淡遥空。天鸡发先唱，声落野鸡中。俯视群山巅，风色初冥濛。
登岱·其三
作者：殷岳
朝代：清
体裁：古风

徂徕列前楹，济漯溁衣带。众山皆俯伏，俨如朝王会。明堂不可复，汉秦失骄汰。惜矣大夫松，徒增后人慨。
登岱·其二
作者：殷岳
朝代：清
体裁：古风

十载上太华，春仲陟嵩高。希夷梦未觉，子晋笙嘐刁。平眺西南云，軿车列旌旄。升慈玉女堂，劳之以香醪。
读史
作者：殷岳
朝代：清

冒顿纵鸣镝，何有乎妇翁。齐虏穷计画，和亲苟弥缝。白登帝胆落，事急聊相从。官家屈体貌，四国少颜容。贻谟累风俗，边鄙讵偃弓。若淮阴而在，不当歌《大风》。人言父子亲，安知不为虎，猛兽惜其雏，步步生咻喔。汉武好神仙，方士正旁午。志虑既回惘，谗夫耦二五。齿牙之为猾，荼毒于楛砮。隶臣衔尊命，两官无靖土。以子盗父兵，苟图脱罪罟。九服无逃命，望思亦何补。霜雪何将将，日月皎光明。钩弋不可活，奉车托微诚。以是藐诸孤，一旦寄阿衡。朝旧擢纯笃，揽辔见澄清。帝星惊流电，桐宫覆典刑。公孙病已立，草木亦知名。世运惟轗轲，幸济以忠贞。妻孥怙烜赫，得失苦纵横。祸福有所常，操存舍则亡。圣人无常家，一龙而一蛇。仲举奖王室，名贤蔚东华。相与张天纲，抗节触奸邪。当时王路险，骀衔覆奔车。庶几无道愚，踣顿贻咨嗟。乱门不可过，惧以伤吾行。乱世不可入，惧以戕吾生。袁闳悯先祚，睹变于未萌。萧然对环堵，独立遗世情。弟昆竞骄僣，与时争权衡。甘为所凡愚，囊括守其贞。渐冉十八载，行者无埋名。太阿不在掌，神气积苦窳。周德既已衰，子孤失其叙。群雄横意气，鼎隧启纳侮。玉步犹未改，王章尚撑柱。胡然晋大夫，一旦荐茅土。葛藟庇本根，况乃纵寻斧。名器苟不存，其他安足数。礼者国之维，民者载舟水。暴秦虎狼威，流血被九轨。侈功盖泰皇，一家天下始。猛气陨沙丘，难从一夫起。七庙堕飞烟，旦暮殄宗祀。亡秦楚三户，弧矢安足恃。欻云驾飞龙，真人屈群力。扶义西入秦，始定三章约。众争走金宝，何独收图籍。一军惊大将，关东可传檄。借箸请前筹，讵复有遗策。宽大帝王模，要在识人杰。一增不能用，叱咤徒虚喝。仲事家人产，阿濞老农儿。福与祸相倚，泽麋蒙虎皮。江湖错襟带，俨尔锡介圭。盐铁即山海，为问自何谁。不思庇本根，乃欲披其枝。孽匪降自天，六竖同蚩蚩。衅虽由博局，几杖失之慈。谋国如搏虎，啑血满朝市。衣裳自颠倒，于错安足耻。袁丝炙毂輠，魏其狃风旨。条候真将军，自兹多积毁。嗟哉天下事，认真亦徒尔。唯则可定国，妇愿亦何极。一子为天王，一子分桐叶。宠宴隆私恩，误信千秋约。牧犊不顾车，盍旦翻日月。福薄不知载，陨身竟何益。革心舞干羽，革面血标杵。汉武勤远略，八荒无宁处。郊祀歌天马，祖祢诧宫吕。夺我燕支山，庸有利乎女。夜郎贾蒟酱，间使出深阻。靡敝忧鬼神，四庙无余祜。轮台下尺书，不者亡秦绪。终汉无外扰，尚论所节取。无德易以亡，圣言久沦胥。周公负成王，弗陵践天子。高卑既已陈，旦夕遵涂轨。小人追丧躯，截趾而适履。刺侯生衅隙，上书恣诋毁。将军谢免冠，少帝烛奸诡。墙茨不可扫，妇人定足恃。远略不可勤，众狄不可速。老臣数军宝，遂上便宜策。留屯饬武备，居民并田作。罢骑省度支，致谷著威德。羌众以崩离，我师过枕席。当时讼盈庭，便支多勾棘。如彼九牛尾，度越乌从测。伏波天下士，遨游而择主。真人崛东方，阔达符高祖。既见一乃心，披帷筹二虏。聚米为山谷，指画同目睹。八区寻大定，奇坊勒铜柱。后世讼神人，谭言中绳矩。古道不可期，宵人哗市虎。太姒殊风轨，徽音不可属。伏波有小女，亹亹多仪则。正位长椒宫，揲然加谨肃。裳衣大练裙。无所于缘饰。建初爵诸舅，危言念倾覆。乐以贵人下，知于身取节。先臣遗家训，天姓光竹帛。维先之以善，后乃报其德。道隐礼为基，世乱圣人生。仲尼驾奔车，谁复睹未萌。延熹皇路仄，雕琢名士倾。购募同寇敌，使出车交并。号咷日月黑，搒掠血肉横。柏伤竹亦枯，岁寒失坚贞。当时箕颍滨，可尚光遗荣。孤贵易失和，露才亦濒危。当时贤智过，抗棱长风规。载祸日相饷，几令无孑遗。林宗步高衢，尚志不繁词。敬遇贵贱士，壹之以坦夷。明哲保其身，可奉以为师。
读史·其一
作者：殷岳
朝代：清
体裁：古风

冒顿纵鸣镝，何有乎妇翁。齐虏穷计画，和亲苟弥缝。白登帝胆落，事急聊相从。官家屈体貌，四国少颜容。贻谟累风俗，边鄙讵偃弓。若淮阴而在，不当歌《大风》。
读史·其七
作者：殷岳
朝代：清
体裁：古风

礼者国之维，民者载舟水。暴秦虎狼威，流血被九轨。侈功盖泰皇，一家天下始。猛气陨沙丘，难从一夫起。七庙堕飞烟，旦暮殄宗祀。亡秦楚三户，弧矢安足恃。
读史·其三
作者：殷岳
朝代：清
体裁：古风

霜雪何将将，日月皎光明。钩弋不可活，奉车托微诚。以是藐诸孤，一旦寄阿衡。朝旧擢纯笃，揽辔见澄清。帝星惊流电，桐宫覆典刑。公孙病已立，草木亦知名。世运惟轗轲，幸济以忠贞。妻孥怙烜赫，得失苦纵横。祸福有所常，操存舍则亡。
读史·其九
作者：殷岳
朝代：清
体裁：古风

仲事家人产，阿濞老农儿。福与祸相倚，泽麋蒙虎皮。江湖错襟带，俨尔锡介圭。盐铁即山海，为问自何谁。不思庇本根，乃欲披其枝。孽匪降自天，六竖同蚩蚩。衅虽由博局，几杖失之慈。
读史·其二
作者：殷岳
朝代：清
体裁：古风

人言父子亲，安知不为虎，猛兽惜其雏，步步生咻喔。汉武好神仙，方士正旁午。志虑既回惘，谗夫耦二五。齿牙之为猾，荼毒于楛砮。隶臣衔尊命，两官无靖土。以子盗父兵，苟图脱罪罟。九服无逃命，望思亦何补。
读史·其五
作者：殷岳
朝代：清
体裁：古风

乱门不可过，惧以伤吾行。乱世不可入，惧以戕吾生。袁闳悯先祚，睹变于未萌。萧然对环堵，独立遗世情。弟昆竞骄僣，与时争权衡。甘为所凡愚，囊括守其贞。渐冉十八载，行者无埋名。
读史·其八
作者：殷岳
朝代：清
体裁：古风

欻云驾飞龙，真人屈群力。扶义西入秦，始定三章约。众争走金宝，何独收图籍。一军惊大将，关东可传檄。借箸请前筹，讵复有遗策。宽大帝王模，要在识人杰。一增不能用，叱咤徒虚喝。
读史·其六
作者：殷岳
朝代：清
体裁：古风

太阿不在掌，神气积苦窳。周德既已衰，子孤失其叙。群雄横意气，鼎隧启纳侮。玉步犹未改，王章尚撑柱。胡然晋大夫，一旦荐茅土。葛藟庇本根，况乃纵寻斧。名器苟不存，其他安足数。
读史·其十
作者：殷岳
朝代：清
体裁：古风

谋国如搏虎，啑血满朝市。衣裳自颠倒，于错安足耻。袁丝炙毂輠，魏其狃风旨。条候真将军，自兹多积毁。嗟哉天下事，认真亦徒尔。
读史·其十一
作者：殷岳
朝代：清
体裁：古风

唯则可定国，妇愿亦何极。一子为天王，一子分桐叶。宠宴隆私恩，误信千秋约。牧犊不顾车，盍旦翻日月。福薄不知载，陨身竟何益。
读史·其十七
作者：殷岳
朝代：清
体裁：古风

道隐礼为基，世乱圣人生。仲尼驾奔车，谁复睹未萌。延熹皇路仄，雕琢名士倾。购募同寇敌，使出车交并。号咷日月黑，搒掠血肉横。柏伤竹亦枯，岁寒失坚贞。当时箕颍滨，可尚光遗荣。
读史·其十三
作者：殷岳
朝代：清
体裁：古风

周公负成王，弗陵践天子。高卑既已陈，旦夕遵涂轨。小人追丧躯，截趾而适履。刺侯生衅隙，上书恣诋毁。将军谢免冠，少帝烛奸诡。墙茨不可扫，妇人定足恃。
读史·其十二
作者：殷岳
朝代：清
体裁：古风

革心舞干羽，革面血标杵。汉武勤远略，八荒无宁处。郊祀歌天马，祖祢诧宫吕。夺我燕支山，庸有利乎女。夜郎贾蒟酱，间使出深阻。靡敝忧鬼神，四庙无余祜。轮台下尺书，不者亡秦绪。终汉无外扰，尚论所节取。无德易以亡，圣言久沦胥。
读史·其十五
作者：殷岳
朝代：清
体裁：古风

伏波天下士，遨游而择主。真人崛东方，阔达符高祖。既见一乃心，披帷筹二虏。聚米为山谷，指画同目睹。八区寻大定，奇坊勒铜柱。后世讼神人，谭言中绳矩。古道不可期，宵人哗市虎。
读史·其十八
作者：殷岳
朝代：清
体裁：古风

孤贵易失和，露才亦濒危。当时贤智过，抗棱长风规。载祸日相饷，几令无孑遗。林宗步高衢，尚志不繁词。敬遇贵贱士，壹之以坦夷。明哲保其身，可奉以为师。
读史·其十六
作者：殷岳
朝代：清
体裁：古风

太姒殊风轨，徽音不可属。伏波有小女，亹亹多仪则。正位长椒宫，揲然加谨肃。裳衣大练裙。无所于缘饰。建初爵诸舅，危言念倾覆。乐以贵人下，知于身取节。先臣遗家训，天姓光竹帛。维先之以善，后乃报其德。
读史·其十四
作者：殷岳
朝代：清
体裁：古风

远略不可勤，众狄不可速。老臣数军宝，遂上便宜策。留屯饬武备，居民并田作。罢骑省度支，致谷著威德。羌众以崩离，我师过枕席。当时讼盈庭，便支多勾棘。如彼九牛尾，度越乌从测。
读史·其四
作者：殷岳
朝代：清
体裁：古风

圣人无常家，一龙而一蛇。仲举奖王室，名贤蔚东华。相与张天纲，抗节触奸邪。当时王路险，骀衔覆奔车。庶几无道愚，踣顿贻咨嗟。
晋阳宫
作者：殷峄
朝代：清
体裁：七言律诗

粉香填满玉钩斜，还取离宫贮丽华。巫峡信高偏有梦，江都虽好已无家。平川牧笛吹杨柳，白日游丝罥李花。等是兴亡归蔓草，夕阳搔首一长嗟。
李苍存以过京口不得晤有诗见怀次韵却寄
作者：殷峄
朝代：清
体裁：七言律诗

六朝山色映斜曛，闻道扁舟渡水云。蜡屐为寻焦处士，投诗应吊郭参军。芦中穷士惟弹剑，江上生涯只卖文。多少旧游书间绝，赠言珍重孰如君。
草堂漫兴
作者：殷希文
朝代：清

庾园虽小足相羊，荣辱何关一草堂。裘马五陵空自艳，菊松三径未全荒。雨窗酌酒杯还润，花槛题诗句亦香。更有《南华》供细读，《逍遥游》拟学蒙庄。
送客
作者：殷希文
朝代：清

行云有时歇，行客无计留。殷勤一樽酒，试为缓双辀。双辀虽暂缓，归思不可挽。挥手沈醉中，望望车轮转。
由港口入遂安坐竹筏早行
作者：殷焯逵
朝代：清

侧耳鸡鸣报晓筹，钟声远接水声流。寒山野寺知何处，竹艇一篙风叶秋。
史梦兰继室田太夫人九十大寿
作者：殷献臣
朝代：清
体裁：联

端操有从，庆延自己；长生无极，福流子孙。
东风第一枝·春晓荡舟三桥看柳色
作者：殷秉玑
朝代：清

翠抹妆浓，清灯影瘦，好山迎我先笑。一篙花外轻回，认得去年芳草。东风破梦，强扶起、腰肢低袅。听杜鹃、频唤春归，不解春归犹早。须自惜、瘦容婉妙。还自把、黛眉暗扫。嫩阴压住杨花，瞒却燕莺分晓。漫天飞起，恐竟把、佳人催老。待春痕、它日飘零，只有乱萍知道。
买陂塘
作者：殷秉玑
朝代：清

乘轻桡、满船凉翠，载将明月同去。蝉声唤醒红闺梦，引我花间容与。天乍曙。浑不辨、瀰瀰万顷湖山路。烟波深处。看架树为巢，结芦作屋，只有老渔住。看花意，安得与花常聚。芳情领略何许。荷花似与侬相识，隔浦盈盈欲语。且慢诉。还怕被、闲鸥听去先相妒。重来恐阻。索折取卿卿，携归珍重，付与胆瓶贮。
南浦·春水，用玉田韵
作者：殷秉玑
朝代：清

十里暖云烘，趁晴烟，放鸭人来侵晓。一碧净无尘，东风软，已遣游丝先扫。垂杨影里，钓钩挂出筠竿小。有女浣纱偏耐坐，茵衬渔矶芳草。几篙新涨粼粼，指红桥雁齿，前痕没了。正喜报方生，双双鲤、知有天涯书到。绿波渺渺。渔郎去后桃源悄。遮莫重来寻旧路，流尽落花多少。
南浦·秋水用前韵
作者：殷秉玑
朝代：清

一色远连天，影澄清，有梦闲鸥先晓。极浦易凄迷，菱花瘦，镜里眉波难扫。相逢何处，前生曾记圆萍小。冷落楚江魂不定，怨煞美人芳草。是谁点出清矑，看澄澄涵碧，银奁开了。凉露湿芙蓉，西风起、犹有采莲船到。伊人渺渺。棹歌歇后池塘悄。一半年华流欲尽，红叶相思多少。
合欢带·张丽华镜
作者：殷秉玑
朝代：清

月明飞下瑶天。喜圆晕、尚依然。金粉南朝消欲尽，剩菱花、还伴婵娟。春山索笑，秋波对语，心事先传。看君王、比肩双坐，桂宫人影如仙。画楼结绮靓妆妍。是灯前。是花前。一梦繁华酣未醒，早琼魂、化了飞烟。残脂艳井，清歌玉树，记否当年。照佳人、玉容香颈，可曾还照旧河山。
如梦令
作者：殷秉玑
朝代：清

堪叹江干柳树。青眼阅人无数。何事太轻狂，镇日因风飞絮。飞絮。飞絮。莫入砚池沾污。
如梦令·寄怀伯唐
作者：殷秉玑
朝代：清

烽火逼人离境。潮汐渡人凭信。潮已送人来，人复羁栖无定。无定。无定。隔断雁行难并。
忆旧游·维靡寺探梅，和瘦青师韵
作者：殷秉玑
朝代：清

怪深山僻处，几树梅花，花发先春。瞒却探花客，向上方翘首，一白疑云。暗香透来林外，一缕曳松阴。恰沁入诗脾，狂歌水调，歌与花听。吟声。满山谷，早惊落梅花，朵朵沾襟。清福曾修到，是前生错过，消受今生。雪深自然眠冷，香梦几时醒。恐梦入罗浮，它生有约何处寻。
忆秦娥·清旷阁赏寒月
作者：殷秉玑
朝代：清

清辉寒。夜深闲煞红阑干。红阑干。似侬心事，宛转回环。宵如烟。有人相守梅花边。梅花边。好将梅瓣，细数华年。
念奴娇·桃源涧观瀑
作者：殷秉玑
朝代：清

朅来闲眺，恰天风御我，穿云而上。昨夜山中新雨过，万壑千岩奔放。清不迷烟，白还若霰，一涧潺潺响。衣襟沾湿，扑来诗思飞荡。亭外鸟唤醍醐，堪同觞咏，好和归樵唱。石壁为屏苔作席，更有松阴如帐。林果供肴，岩泉酿酒，也可充吟脏。山灵休笑，尘外谁是清旷。
探春慢
作者：殷秉玑
朝代：清

水拂风裙，路攀虹带，逆著崖流堪上。高欲拿云，危如驱石，劈破丹扉分两。满壑青如滴，衬天外、烟波摇荡。照来镜样湖光，凝眸真觉清旷。称我登临幽赏。共俊侣清游，俯仰何妨。刻翠题诗，选红酹酒，山也笑容相望。可惜寻春晚，只剩得、紫苔花放。谁送樵归，夕阳斜阁青嶂。
摸鱼子·自题乘槎入海图小影
作者：殷秉玑
朝代：清

去寻亲、轻楂载我，可能还载愁绪。思量总在青天里，莫向天边寻去。天不语。天只把、天风吹我轻帆度。仙山何处。怎到了仙山，双亲寻见，索性一同住。寒飙紧，不怕石尤暗阻。愁波深又何许。何如化作纤云影，省了水程无数。瀛海苦。偏说是、相逢须要慈航渡。而又怨否。算只怨工师，图成妙幅，不画一条路。
摸鱼子·送秋
作者：殷秉玑
朝代：清

看愁云、半天飞起，吹来离绪萦绕。楼头消瘦垂杨影，拖入夕阳低照。残叶少。还怨煞、飘零都被西风扫。无端别了。把蕉叶裁笺，芦枝作管，且写饯秋稿。江皋外，新雁曾经带到。而今归也偏早。长亭一路追寻去，剩有冷风衰草。秋易老。最怕是、霜砧偏近寒闺捣。清樽已杳。只败箨催行，哀笳促别，料理放归棹。
水龙吟·白秋海棠
作者：殷秉玑
朝代：清

相思妒煞肥环，自怜淡扫无人见。玉容寂寞，铅华不御，别饶幽艳。病不成香，三生薄命，一生凄怨。正露凉如水，亭亭闲立，阑干外，霜欺面。已是不堪肠断。况繁华、梦魂初变。新妆乍卸，盈盈脂泽，为谁消减。绡素全身，罗衣偏带，一丝红染。把酸香一缕，泪珠一掬，洒墙阴遍。
水龙吟·秋海棠
作者：殷秉玑
朝代：清

小名尚列春芳，相思偏避春风面。佳人薄命，年华不再，甚时相见。细数三生，前生欢笑，今生哀怨。正秋心寂寞，无言凄抑，苔凉处，泪如线。不为飘零肠断。为声声、砌虫频唤。有谁怜惜，更无红烛，照侬妆倩。瘦不胜扶，满身清露，墙阴低掩。任阑干、独倚天寒，翠袖被、西风捲。
沁园春
作者：殷秉玑
朝代：清

小院无人，整日垂帘，孤负好春。正春愁难系，游丝撩乱，春魂不定，飞絮飘零。浓绿欺红，残红泣绿，泪向东风莫须倾。群芳谱，把香绒几缕，欲绣难成。无情最是啼莺。更惊起、阑干午梦醒。怕一泓菱镜，照来消瘦，一声梅笛，吹彻凄清。柳色湔衣，苔痕缀石，楼外斜阳易感人。临波立，折杨枝作管，写出词新。
沁园春·白燕
作者：殷秉玑
朝代：清

莫讶红襟，此日重逢，相看已非。笑主人帘箔，换来银蒜，旧家门巷，褪了乌衣。柳絮池塘，梨花院落，飞入丛中影欲迷。穿花去，共寻芳蝴蝶，到处相依。水晶怎捲风微。问何处、衔泥带月归。喜拖馀半颈，玉钗绰约，舞残双剪，雪羽差池。夕照都沉，粉墙不隔，休向佳人鬓上飞。喃喃语，与雪衣娘子，共话依稀。
浪淘沙·送春
作者：殷秉玑
朝代：清

帘外绿阴浓。帘里春慵。风风雨雨梦魂中。睡起不知春已去，一晌惺忪。去也怎匆匆。何处重逢。落花飞絮各西东。荡漾春愁收不得，付与东风。
湘江静·萍
作者：殷秉玑
朝代：清

飒飒西风秋欲去。悴零星、荡摇无主。东皇别后，天涯踪迹，更相逢何处。倘果问前身，记春影、那时飞絮。翠钿抛却，银奁自窥，还认是、旧时序。水渐寒，天又雨。傍江乡、芙蓉相住。春光已老，秋光难买，任青钱无数。闲煞有谁看，纤纤影、自家怜取。它生未合，今生依旧，漂流不聚。
琐窗寒·苔
作者：殷秉玑
朝代：清
体裁：词

几度春来，连番雨过，旧时庭宇。沿缘渐绿，也有东风吹汝。傍墙阴、荒寒自怜，落花飞絮都无绪。任空阶长遍，钱钱难买，韶华常住。闲伫。题诗处。认石上模糊，剥残如许。土花谁扫，一片藓黏孤树。只残碑、凉露卧烟，碎纹刻净青未去。看红桥、瘦柱波横，碧绣千年古。
绮罗香·黄叶
作者：殷秉玑
朝代：清

几处人家，数间僧寺，记得看花曾到。一棹江南，漂泊不如归好。看疏林、挨过斜阳，偏搀和、天涯衰草。怎西风、帘捲佳人，病容消瘦比秋早。阴阴梅子熟后，雨雨风风凄紧，春光催老。零落东篱，满地残英难扫。最愁是、踏碎征尘，又还怕、冷枫相笑。任题诗、不写相思，寸红流共杳。
绿意·山中观绿阴作，调从玉田之名律，则乃遵石帚
作者：殷秉玑
朝代：清

凭高望极。讶满天黯黯，如幄深密。四面遮阑，不是浓云，岚光万里都湿。东风葬了飞花后，又那有、残香收拾。剩夕阳、一点孤红，化作乱山重叠。犹记寻芳到此，好春正冶艳，游逐蝴蝶。一径穿来，如雨如烟，罨断天涯行客。何曾罨断天涯路，莫说起、落红凄绝。怕再来、连叶飘零，更是可怜时节。
莺啼序
作者：殷秉玑
朝代：清

馀寒正深料峭，喜春风透户。预分付、留住韶华。恐被芳草催暮。系兰棹、花深柳密，重来认得三桥树。嘱东皇休放，杨花漫天飞絮。十丈芳尘，陌上走马，衬花开软露。看花外、先系柔条，它时堪寄鱼素。怕柔条、相思可寄，寄不尽、相思千缕。未相离，且把相思，暂交鸥鹭。携鸥浮白，揖鹭题红，此间共啸旅。怎摒挡、志和家具，载了诗酒，一任逍遥，尚湖烟雨。波流眼细，峰含眉瘦，有人不为寻芳出。试湔裙、棹楫斜阳渡。蘼芜绣遍，访它拂水荒庄，有酒且酹香土。吟怀正畅，共拍清歌，案醉边白苧。曲岸畔、垂杨凝睇，倒影窥窗，引客偷攀，对人酣舞。清欢未已，新词才阕，题鹃莫诉伤春事。倩双鬟、吹入瑶筝柱。销魂春去江南，燕燕莺莺，旧游记否。
菩萨蛮
作者：殷秉玑
朝代：清

田园回首成抛弃。丘茔极目都荒废。有弟未分离。无家只益悲。逆氛将次靖。末劫终须定。何日共南旋。欣看月再圆。
菩萨蛮·得婉清书感作
作者：殷秉玑
朝代：清

羡君破浪先飞渡。嗟余恋机几度误。虎口脱危灾。孤舟涉海来。两季睽两地。鸿雁书频寄。雁信纵堪传。雁行终未联。
菩萨蛮·闻霞芝于归，作此寄贺
作者：殷秉玑
朝代：清

良缘千里丝牵定。客中巧把丝萝订。君子气干云。清操自出群。绿窗春色丽。眉谱修成未。道蕴解吟诗。玉郎合唱随。
贺新凉·寄怀婉清于瀛洲
作者：殷秉玑
朝代：清

极目南沙地。怅分携、水流花落，海天无际。九畹幽姿香国领，况是连枝同气。早省识、同心臭味。我处能开花顷刻，问年来、姊妹花开未。先结个、海鸥契。梦中几度欣联袂。乍醒来、牵牢罗被。错疑把臂。愧我疏慵抛锦轴，未解回文织字。恨欲寄、相思无自。纵使织成千字锦，怕鱼因、海阔终难寄。寄不尽，书中意。
金缕曲·瘦蝶
作者：殷秉玑
朝代：清

怕到苔凉处。见双双、倦飞轻翅，弄愁如许。剩粉零香须自惜，消瘦何堪再舞。休蹴向、留仙裙住。携扇忍看今日态，最怜卿、生小寻芳误。馀此怨，共谁诉。春风芳草思前度。忆年时、玉腰婀娜，花间来去。转眼繁华惊梦醒，帘外斜阳又暮。笑欲画、滕王成否。寂寞兰闺秋意懒，怯翻箱、检点残金缕。曾记晒，花枝午。
金缕曲·秋燕
作者：殷秉玑
朝代：清

犹记春时节。正江南、落花如画，相逢三月。认得谢家庭院好，一桁雕梁栖歇。喜春社、当时曾结。转眼年光先已去，看舞残、双剪怜今日。思往事，共愁绝。比它消瘦花间蝶。更伤心、乌衣门巷，斜阳一抹。几日深闺无奈甚，情绪何堪同说。还莫向、帘前嚏嚏。已是飘零如客寄，况凄风、苦雨将催别。归去也，海天阔。
长亭怨慢·夕阳
作者：殷秉玑
朝代：清

看一角高楼红晕。望断遥天，画栏偷凭。柳外长虹，艳魂早已化秋冷。落花三径。吹不去春风影。万古此茫茫，算多少英华消尽。重认。已孤村不见，只见远山明净。几番雨过，又小小新蟾相映。最愁是、一纤匆匆，共荒渡、片帆刚趁。正鸦背归来，馀恨人间犹剩。
长亭怨慢·柳如是小印
作者：殷秉玑
朝代：清

怅人已玉楼仙去。片石多情，人间留取。两字笤华，阿谁镌出篆文古。绸缪花乳。料印遍簪花谱。玉指记秋风，当红豆相思摩抚。香墓。傍荒庄拂水，只剩蘼芜盈路。妆楼如故。问老去尚书在否。更欲问、芳姓谁传，借垂柳、春时飞絮。甚私记双描，不似鸳鸯相聚。
霜叶飞
作者：殷秉玑
朝代：清

几时不见。秋光面，红颜老已如许。翠微高耸洞天低，此是寻秋处。喜一径、幽无人遇。深林只有山魈语。滴古瀑层岩，石牖外、天光浸绿，似赏疏雨。指顾断壁危崖，蓬莱直接，飘然我欲飞去。修篁瘦影认依稀，尘虑而今悟。照一碧、玉潭秋聚。伶俜恍忆前身住。半晌间、茫茫也。岭外疏钟，隔花风度。
高阳台·藤花书巢送春
作者：殷秉玑
朝代：清

颦柳含烟，病花泣雨，离筵端整长亭。谁唱阳关，断肠怕听啼莺。游丝不系东风住，遍天涯、没处追寻。指江浔。潭水悠悠，不抵愁深。商量欲折杨枝赠，倩绿波流去，寄与柔情。已别今番，相逢忍说它生。斜阳挂出销魂影，便桃花树也飘零。燕何心。才送春归，已把秋迎。
鹊桥仙·七夕
作者：殷秉玑
朝代：清

罗云衣锦，银河奁镜，风致去年曾记。年年常见月如钩，惯钩起、百年离思。相离一岁，相逢一夕，抛了许多珠泪。天孙枉自号双星，怎不及、人间伉俪。
《白门秋柳图》题词
作者：殷葆诚
朝代：清

不尽长条与短条，西风吹瘦女儿腰。江南自古伤心地，流水斜阳送六朝。
下第用小莲夜坐韵二首
作者：殷葆诚
朝代：清

十丈高楼月上迟，红闺心事一灯知。年来苦把双娥画，总恨新妆未入时。伤心迟暮总无聊，枉说南湘与北潇。月自娟娟花自好，琼楼辜负紫云箫。
下第用小莲夜坐韵二首·其一
作者：殷葆诚
朝代：清

十丈高楼月上迟，红闺心事一灯知。年来苦把双娥画，总恨新妆未入时。
下第用小莲夜坐韵二首·其二
作者：殷葆诚
朝代：清

伤心迟暮总无聊，枉说南湘与北潇。月自娟娟花自好，琼楼辜负紫云箫。
伍员
作者：殷葆诚
朝代：清

回首昭关路已遥，沉冤未雪恨难消。悲凉身世馀长剑，落拓生涯付短箫。剩有雄图吞越国，空留遗恨咽江潮。前胥后种浑相似，鸟尽弓藏叹寂寥。
六朝如梦鸟空啼三首 其一 限朝字
作者：殷葆诚
朝代：清

金陵王气已全消，梦里笙歌送六朝。花落鸟啼春不管，江山如此太无聊。
六朝如梦鸟空啼三首 其三 限蹄字
作者：殷葆诚
朝代：清

六朝往事不堪提，如梦繁华境易迷。飞鸟那知亡国恨？春来又复尽情啼。
六朝如梦鸟空啼三首 其二 限空字
作者：殷葆诚
朝代：清

一代兴亡浑似梦，六朝金粉总成空。古今无限沧桑感，都付花香鸟语中。
六朝如梦鸟空啼三首·限朝字
作者：殷葆诚
朝代：清

金陵王气已全消，梦里笙歌送六朝。花落鸟啼春不管，江山如此太无聊。一代兴亡浑似梦，六朝金粉总成空。古今无限沧桑感，都付花香鸟语中。六朝往事不堪提，如梦繁华境易迷。飞鸟那知亡国恨？春来又复尽情啼。
再题梅花画册
作者：殷葆诚
朝代：清

冰霜魂魄月精神，好倩梅花为写真。庾岭阳回空有约，罗浮梦醒不成春。折来此日谁堪寄，修到他生迹已陈。羡煞孤山林处士，得从姑射伴仙人。
前在海上见会稽徐僧佣所作《九老》诗，意警词练，因仿为之，并限其韵 其一 老将
作者：殷葆诚
朝代：清

百战归来贼已平，君王推毂又专征。三朝元老军司命，万里穷边虏乞盟。帐下偏裨新节钺，寰中颇牧旧威名。卅年鞍马头如雪，解甲封侯喜罢兵。
前在海上见会稽徐僧佣所作《九老》诗，意警词练，因仿为之，并限其韵 其七 老仆
作者：殷葆诚
朝代：清

头童齿豁额添纹，家事由来赖处分。剩有馀生酬少主，惯从老婢话前闻。职司管钥宵忘倦，粪扫庭园晓更勤。犬马年衰筋力减，勉供驱策讽同群。
前在海上见会稽徐僧佣所作《九老》诗，意警词练，因仿为之，并限其韵 其三 老吏
作者：殷葆诚
朝代：清

循良随处口碑腾，上考频书荐剡登。手笔迥殊三字掾，头衔旧署一条冰。片言折岳推吾党，执法如山奏尔能。治行不同严酷吏，得情原未失哀矜。
前在海上见会稽徐僧佣所作《九老》诗，意警词练，因仿为之，并限其韵 其九 老丐
作者：殷葆诚
朝代：清

历劫犹存老病身，频年沦落向风尘。一筇以外无馀物，半菽难求叹彻贫。笑我永为门外汉，问谁能识市中人。蹒跚托钵乡村路，黄犬狺狺慎莫嗔。
前在海上见会稽徐僧佣所作《九老》诗，意警词练，因仿为之，并限其韵 其二 老儒
作者：殷葆诚
朝代：清

旧梦生花笔已枯，今吾未胜昔年吾。衣冠恰称须眉古，乡党咸嗤面目迂。终日咿唔钻故纸，等身著作背时趋。青毡一片传家物，世守楹书异俗儒。
前在海上见会稽徐僧佣所作《九老》诗，意警词练，因仿为之，并限其韵 其五 老农
作者：殷葆诚
朝代：清

服我先畴乐太平，星霜催老岁华更。须眉真可推前辈，腰脚依然胜后生。幸际唐虞忘帝力，偶携妇子饷春耕。瓜棚豆架邀邻叟，共话桑麻验雨晴。
前在海上见会稽徐僧佣所作《九老》诗，意警词练，因仿为之，并限其韵 其八 老妓
作者：殷葆诚
朝代：清

悔谈风月学时流，小字无端唤莫愁。去日苦多来日少，他生未卜此生休。称心欢乐难圆梦，透骨凄凉易感秋。车马稀疏人老大，十年辜负钿箜篌。
前在海上见会稽徐僧佣所作《九老》诗，意警词练，因仿为之，并限其韵 其六 老渔
作者：殷葆诚
朝代：清

月中高唱摸鱼腔，有叟皤然坐钓窗。半世生涯馀破网，一门眷属共轻艭。鬓丝几欲霜争洁，酒兴还输雪与降。怪底龙钟人易老，羊裘岁岁卧沧江。
前在海上见会稽徐僧佣所作《九老》诗，意警词练，因仿为之，并限其韵 其四 老僧
作者：殷葆诚
朝代：清

饭钟粥鼓两忘年，久住深山雪满颠。弥勒半龛闲入定，牟尼一串懒谈禅。蒲团坐破终成佛，芋火煨残好證缘。搔首斜阳空徙倚，肯教妙谛落言诠。
前在海上见会稽徐僧佣所作《九老》诗，意警词练，因仿为之，并限其韵·老将
作者：殷葆诚
朝代：清

百战归来贼已平，君王推毂又专征。三朝元老军司命，万里穷边虏乞盟。帐下偏裨新节钺，寰中颇牧旧威名。卅年鞍马头如雪，解甲封侯喜罢兵。旧梦生花笔已枯，今吾未胜昔年吾。衣冠恰称须眉古，乡党咸嗤面目迂。终日咿唔钻故纸，等身著作背时趋。青毡一片传家物，世守楹书异俗儒。循良随处口碑腾，上考频书荐剡登。手笔迥殊三字掾，头衔旧署一条冰。片言折岳推吾党，执法如山奏尔能。治行不同严酷吏，得情原未失哀矜。饭钟粥鼓两忘年，久住深山雪满颠。弥勒半龛闲入定，牟尼一串懒谈禅。蒲团坐破终成佛，芋火煨残好證缘。搔首斜阳空徙倚，肯教妙谛落言诠。服我先畴乐太平，星霜催老岁华更。须眉真可推前辈，腰脚依然胜后生。幸际唐虞忘帝力，偶携妇子饷春耕。瓜棚豆架邀邻叟，共话桑麻验雨晴。月中高唱摸鱼腔，有叟皤然坐钓窗。半世生涯馀破网，一门眷属共轻艭。鬓丝几欲霜争洁，酒兴还输雪与降。怪底龙钟人易老，羊裘岁岁卧沧江。头童齿豁额添纹，家事由来赖处分。剩有馀生酬少主，惯从老婢话前闻。职司管钥宵忘倦，粪扫庭园晓更勤。犬马年衰筋力减，勉供驱策讽同群。悔谈风月学时流，小字无端唤莫愁。去日苦多来日少，他生未卜此生休。称心欢乐难圆梦，透骨凄凉易感秋。车马稀疏人老大，十年辜负钿箜篌。历劫犹存老病身，频年沦落向风尘。一筇以外无馀物，半菽难求叹彻贫。笑我永为门外汉，问谁能识市中人。蹒跚托钵乡村路，黄犬狺狺慎莫嗔。
古意
作者：殷葆诚
朝代：清

人道春昼长，侬嫌春昼短。如何别至今，去日已无算。劝君休种竹，竹笋不相亲。劝君休插柳，柳色愁杀人。采莲莫采菱，菱刺伤人手。采菱莫采莲，莲有并根藕。生小爱聪明，转被聪明误。最巧是天孙，银河不能渡。
古意·其一
作者：殷葆诚
朝代：清

人道春昼长，侬嫌春昼短。如何别至今，去日已无算。
古意·其三
作者：殷葆诚
朝代：清

采莲莫采菱，菱刺伤人手。采菱莫采莲，莲有并根藕。
古意·其二
作者：殷葆诚
朝代：清

劝君休种竹，竹笋不相亲。劝君休插柳，柳色愁杀人。
古意·其四
作者：殷葆诚
朝代：清

生小爱聪明，转被聪明误。最巧是天孙，银河不能渡。
周处
作者：殷葆诚
朝代：清

斩却长桥蛟，射杀南山虎。我行方读书，父老何须苦。
和书屏《六十自述》原韵并以为寿
作者：殷葆诚
朝代：清

读君自述诗，枨触我身世。忧患历年多，光阴流水逝。两目渐昏蒙，一臂如病废。南北等飘蓬，羡君故乡憩。苔岑快联吟，茗战共谈艺。杖履殊优游，砚田无租税。一自营菟裘，不复惊尨吠。思范刊间闻，集陶有新制。诗律老去精，安能测所诣。郎君总英英，发扬何蹈厉。邱嫂盛笄珈，周甲同年岁。偕老唱复随，双修复与慧。虽非古神仙，已超尘世界。洪范五福全，鲁颂一言蔽。孝友出性天，富贵本身外。祝君寿且康，以此为券契。
和吴大史《桂林送别》原韵四首
作者：殷葆诚
朝代：清

敢说同岑不异苔，尊前一揖笑颜开。方忻卿月常分照，讵料罡风又折回。白雪词高难续和，黄花秋好赋归来。他年双节移吴会，尽日看山再作陪。寂寂空斋入夜寒，撩人风雨太无端。天涯阔别消魂甚，世路崎岖插足难。大局慨如巢燕幕，诸公真等沐猴冠。庸庸毁誉何分晓？夷蹠由来一例看。职重军咨筹笔忙，使君原说不寻常。豪情直欲无王猛，儒述还羞学孔光。决策最工前著借，待时端合善刀藏。循良自具千秋业，莫恨池经夺凤凰。粤树吴云隔远天，归程何止路三千。梁鸿耻作因人热，王粲愁多强自怜。惭愧半年常在客，从来好梦辄难圆。此行也算南行了，辜负韵光又一年。
和吴大史《桂林送别》原韵四首·其一
作者：殷葆诚
朝代：清

敢说同岑不异苔，尊前一揖笑颜开。方忻卿月常分照，讵料罡风又折回。白雪词高难续和，黄花秋好赋归来。他年双节移吴会，尽日看山再作陪。
和吴大史《桂林送别》原韵四首·其三
作者：殷葆诚
朝代：清

职重军咨筹笔忙，使君原说不寻常。豪情直欲无王猛，儒述还羞学孔光。决策最工前著借，待时端合善刀藏。循良自具千秋业，莫恨池经夺凤凰。
和吴大史《桂林送别》原韵四首·其二
作者：殷葆诚
朝代：清

寂寂空斋入夜寒，撩人风雨太无端。天涯阔别消魂甚，世路崎岖插足难。大局慨如巢燕幕，诸公真等沐猴冠。庸庸毁誉何分晓？夷蹠由来一例看。
和吴大史《桂林送别》原韵四首·其四
作者：殷葆诚
朝代：清

粤树吴云隔远天，归程何止路三千。梁鸿耻作因人热，王粲愁多强自怜。惭愧半年常在客，从来好梦辄难圆。此行也算南行了，辜负韵光又一年。
和杭州夏容伯君《春咏山庄探梅且看红叶》原韵二首
作者：殷葆诚
朝代：清

宾主忘形契古欢，林泉随步小盘桓。晴曦著意烘秋色，却被癯山冷眼看。一片青葱入望遥，梅林深处四檐挑。凭栏饱看超山色，忘却歌声起暮樵。
和杭州夏容伯君《春咏山庄探梅且看红叶》原韵二首·其一
作者：殷葆诚
朝代：清

宾主忘形契古欢，林泉随步小盘桓。晴曦著意烘秋色，却被癯山冷眼看。
和杭州夏容伯君《春咏山庄探梅且看红叶》原韵二首·其二
作者：殷葆诚
朝代：清

一片青葱入望遥，梅林深处四檐挑。凭栏饱看超山色，忘却歌声起暮樵。
和谈九君《夜坐》原韵五首
作者：殷葆诚
朝代：清

一灯相伴漏声迟，客里情怀止自知。如此月明如此夕，不堪回首少年时。寂寞春光乐亦聊，无情风雨更潇潇。谁知破研生涯苦，不减吴门市上箫。自将幽怨付丛兰，鼍鼓惊催好梦残。蜡炬成灰心尚在，可怜红泪未全乾。高推情谊等陈雷，宾主忘形两不猜。同是江南惆怅客，莺花辜负几多回？何必浇愁醉醁醽，长宵倚枕倍忪惺。天边几个孤飞雁，清泪凄凉不忍听。
和谈九君《夜坐》原韵五首·其一
作者：殷葆诚
朝代：清

一灯相伴漏声迟，客里情怀止自知。如此月明如此夕，不堪回首少年时。
和谈九君《夜坐》原韵五首·其三
作者：殷葆诚
朝代：清

自将幽怨付丛兰，鼍鼓惊催好梦残。蜡炬成灰心尚在，可怜红泪未全乾。
和谈九君《夜坐》原韵五首·其二
作者：殷葆诚
朝代：清

寂寞春光乐亦聊，无情风雨更潇潇。谁知破研生涯苦，不减吴门市上箫。
和谈九君《夜坐》原韵五首·其五
作者：殷葆诚
朝代：清

何必浇愁醉醁醽，长宵倚枕倍忪惺。天边几个孤飞雁，清泪凄凉不忍听。
和谈九君《夜坐》原韵五首·其四
作者：殷葆诚
朝代：清

高推情谊等陈雷，宾主忘形两不猜。同是江南惆怅客，莺花辜负几多回？
大雪戏成
作者：殷葆诚
朝代：清

卷地北风吼竟夕，天上玉龙斗正剧。残鳞败甲堕长空，曾不崇朝到处白。再接再厉战犹酣，十荡十决怒难释。雨师风伯各猖狂，月姊星娥皆辟易。阵云片片冻不飞，杀气团团冷相积。群山起伏矗营屯，枯树纵横森矛戟。老农仰首笑颜酡，稚子科头嫩肌赤。欣然告语兆丰年，来岁仓箱多米麦。阴阳搏激战奚伤，陋绝腐儒弭兵策。
孙武
作者：殷葆诚
朝代：清

孙子善谈兵，吴王偏好色。岂知军令严，美人笑不得。
寿佟太夫人三月七旬晋九
作者：殷葆诚
朝代：清

花满春城酒满卮，高堂庆祝正芳时。年登耄耋邀天眷，身历艰辛仰姥慈。共说唱随宣令德，侧闻训迪迈严师。称觞深愧无宏量，窃效台莱上寿词。诗礼传家重孝贤，芬扬彤管式绥边。每因助读添针线，屡为承欢彻珥钿。风雨关怀先众起，晨昏著意后时眠。生平物力弥珍惜，八十年来未改弦。贤嗣干城树令名，遐龄天锡瑞河清。春风入座安调息，华发盈颠自建行。吉日良辰联上巳，辉腾婺宿祝长生。慈祥心地温恭度，嘘吸冲和善气迎。莱彩斑斑笑语多，当筵王母尽婆娑。康宁福寿徵洪范，觞咏宾朋胜永和。绕膝芝兰花吐萼，介眉樽斝酒生波。北堂孝养南陔志，谱入笙镛继雅歌。
寿佟太夫人三月七旬晋九·其一
作者：殷葆诚
朝代：清

花满春城酒满卮，高堂庆祝正芳时。年登耄耋邀天眷，身历艰辛仰姥慈。共说唱随宣令德，侧闻训迪迈严师。称觞深愧无宏量，窃效台莱上寿词。
寿佟太夫人三月七旬晋九·其三
作者：殷葆诚
朝代：清

贤嗣干城树令名，遐龄天锡瑞河清。春风入座安调息，华发盈颠自建行。吉日良辰联上巳，辉腾婺宿祝长生。慈祥心地温恭度，嘘吸冲和善气迎。
寿佟太夫人三月七旬晋九·其二
作者：殷葆诚
朝代：清

诗礼传家重孝贤，芬扬彤管式绥边。每因助读添针线，屡为承欢彻珥钿。风雨关怀先众起，晨昏著意后时眠。生平物力弥珍惜，八十年来未改弦。
寿佟太夫人三月七旬晋九·其四
作者：殷葆诚
朝代：清

莱彩斑斑笑语多，当筵王母尽婆娑。康宁福寿徵洪范，觞咏宾朋胜永和。绕膝芝兰花吐萼，介眉樽斝酒生波。北堂孝养南陔志，谱入笙镛继雅歌。
岁在癸丑，张君尔常有《六十自慨》之作，以歌当哭，情见乎词，荏苒三年，迟未赓和。今次原韵，藉以书怀，不作寻常寿辞，谅亦张君所乐与也
作者：殷葆诚
朝代：清

苍苍误我是儒冠，巢破遑言卵幸完。几度归耕空有愿，一般家食竟难安。忘年自古徵高谊，来日而今总大难。江海萍飘三十载，赚人头白是双丸。旖旎风光转眼过，淳于一梦醒南柯。从知得失归前定，妄冀文章到不磨。依旧山河王气尽，崭新事业伟人多。剧怜忧患饶经验，两度苍皇听楚歌。八百灵椿寿莫量，厌赓天保颂陵冈。新吟欲呕三升血，旧事空回九曲肠。了彻尘因参法祖，久联香火證空王。休伤老大悲零落，多少青年送北邙。垂老同为海上游，佣书鬻字度春秋。聊当冀北愚公谷，屡上河东处士楼。笑我情怀如病鸟，怜他身世等浮鸥。行藏日后殊难卜，欲倩留侯借箸筹。
岁在癸丑，张君尔常有《六十自慨》之作，以歌当哭，情见乎词，荏苒三年，迟未赓和。今次原韵，藉以书怀，不作寻常寿辞，谅亦张君所乐与也·其一
作者：殷葆诚
朝代：清

苍苍误我是儒冠，巢破遑言卵幸完。几度归耕空有愿，一般家食竟难安。忘年自古徵高谊，来日而今总大难。江海萍飘三十载，赚人头白是双丸。
岁在癸丑，张君尔常有《六十自慨》之作，以歌当哭，情见乎词，荏苒三年，迟未赓和。今次原韵，藉以书怀，不作寻常寿辞，谅亦张君所乐与也·其三
作者：殷葆诚
朝代：清

八百灵椿寿莫量，厌赓天保颂陵冈。新吟欲呕三升血，旧事空回九曲肠。了彻尘因参法祖，久联香火證空王。休伤老大悲零落，多少青年送北邙。
岁在癸丑，张君尔常有《六十自慨》之作，以歌当哭，情见乎词，荏苒三年，迟未赓和。今次原韵，藉以书怀，不作寻常寿辞，谅亦张君所乐与也·其二
作者：殷葆诚
朝代：清

旖旎风光转眼过，淳于一梦醒南柯。从知得失归前定，妄冀文章到不磨。依旧山河王气尽，崭新事业伟人多。剧怜忧患饶经验，两度苍皇听楚歌。
岁在癸丑，张君尔常有《六十自慨》之作，以歌当哭，情见乎词，荏苒三年，迟未赓和。今次原韵，藉以书怀，不作寻常寿辞，谅亦张君所乐与也·其四
作者：殷葆诚
朝代：清

垂老同为海上游，佣书鬻字度春秋。聊当冀北愚公谷，屡上河东处士楼。笑我情怀如病鸟，怜他身世等浮鸥。行藏日后殊难卜，欲倩留侯借箸筹。
岳武穆
作者：殷葆诚
朝代：清

报国大王心，谗人彼妇口。亭上起风波，三字“莫须有”。
感事用性芳道人《送友》原韵
作者：殷葆诚
朝代：清

称说天人了不惭，战云黯黯郁滇南。漫将威望誇双陆，行见兵谋窘二庵。权集中央空想像，棋输先著太痴憨。可怜帝制春同尽，洪宪元年月只三。
春咏山庄征诗二律
作者：殷葆诚
朝代：清

占得塘西好风景，绮梅香里矗危楼。每逢佳日开文宴，惯约吟朋赋胜游。窗外青山排闼闯，溪边碧水绕村流。山容幽静人声寂，高卧元龙在上头。柘地三弓结构新，泼云锄月亦经纶。待将药石康时变，权为溪山作主人。近水浑忘三伏暑，看梅闲醉一壶春。此中已与红尘隔，安事桃源复问津。
春咏山庄征诗二律·其一
作者：殷葆诚
朝代：清

占得塘西好风景，绮梅香里矗危楼。每逢佳日开文宴，惯约吟朋赋胜游。窗外青山排闼闯，溪边碧水绕村流。山容幽静人声寂，高卧元龙在上头。
春咏山庄征诗二律·其二
作者：殷葆诚
朝代：清

柘地三弓结构新，泼云锄月亦经纶。待将药石康时变，权为溪山作主人。近水浑忘三伏暑，看梅闲醉一壶春。此中已与红尘隔，安事桃源复问津。
春日田园杂兴四首
作者：殷葆诚
朝代：清

莫羡春城景物华，故园耕读自传家。饧箫吹起风初暖，禊席归来日半斜。闲看儿童调燕雀，时邀亲友话桑麻。蜂针渐老莺簧涩，遍地黄金簇菜花。不图富贵不求名，归老田园了一生。半读半耕新事业，老农老圃旧家声。春风十里忙驱犊，斗酒双柑漫听莺。草色青青杨柳绿，无边景物助吟情。絮逐东风燕子忙，田家原趁好年光。麦畦雉雊儿挑菜，柳陌鸠鸣妇采桑。偶为看花来古寺，半缘招饮到邻庄。及时行乐休辜负，记取吟怀付夕阳。脱却重绵换夹衣，百般红紫斗芳菲。柳初飞絮桃初放，豆正抽苗笋正肥。蜂蜜蚕丝皆地利，鸢飞鱼跃总天机。一池春水闲吹绉，吩咐东风自解围。
春日田园杂兴四首·其一
作者：殷葆诚
朝代：清

莫羡春城景物华，故园耕读自传家。饧箫吹起风初暖，禊席归来日半斜。闲看儿童调燕雀，时邀亲友话桑麻。蜂针渐老莺簧涩，遍地黄金簇菜花。
春日田园杂兴四首·其三
作者：殷葆诚
朝代：清

絮逐东风燕子忙，田家原趁好年光。麦畦雉雊儿挑菜，柳陌鸠鸣妇采桑。偶为看花来古寺，半缘招饮到邻庄。及时行乐休辜负，记取吟怀付夕阳。
春日田园杂兴四首·其二
作者：殷葆诚
朝代：清

不图富贵不求名，归老田园了一生。半读半耕新事业，老农老圃旧家声。春风十里忙驱犊，斗酒双柑漫听莺。草色青青杨柳绿，无边景物助吟情。
春日田园杂兴四首·其四
作者：殷葆诚
朝代：清

脱却重绵换夹衣，百般红紫斗芳菲。柳初飞絮桃初放，豆正抽苗笋正肥。蜂蜜蚕丝皆地利，鸢飞鱼跃总天机。一池春水闲吹绉，吩咐东风自解围。
暮春有感
作者：殷葆诚
朝代：清

柳絮纷飞古岸边，桃花乱落小楼前。莺声渐涩鹃声懒，催老春光又一年。
杨太真
作者：殷葆诚
朝代：清

冬冬鼙鼓动渔阳，龙驭西行蜀道长。拚得马嵬坡下死，不教社稷误红妆。
气球
作者：殷葆诚
朝代：清

飕飕一气鼓鸿濛，毬制新奇属鬼工。别具深心殊叵测，不凭双翼竟淩空。功贪造化天应忌，路隔华鬘技已穷。世事莫如高处险，敢矜窥敌快乘风。
漫兴二首
作者：殷葆诚
朝代：清

记得当年选佛场，鬓边偷取粉脂香。而今捣练人归去，空剩清清水一塘。他乡作客四经秋，不少新愁与旧愁。待得花开春已暮，梦醒蚨蛱悟庄周。
漫兴二首·其一
作者：殷葆诚
朝代：清

记得当年选佛场，鬓边偷取粉脂香。而今捣练人归去，空剩清清水一塘。
漫兴二首·其二
作者：殷葆诚
朝代：清

他乡作客四经秋，不少新愁与旧愁。待得花开春已暮，梦醒蚨蛱悟庄周。
电线
作者：殷葆诚
朝代：清

传命宁非速置邮，霎时千里赛骅骝。灵通消息原称便，漏泄军机亦隐忧。半字鲁鱼成铸错，十年剥蚀费持筹。敢誇天巧人工夺，犹记闽江一战不？
秦始皇
作者：殷葆诚
朝代：清

六国云亡周社墟，古今坟典悉烧除。祖龙枉有愚民策，刘项当年不读书。
自题《看剑图》小照二首
作者：殷葆诚
朝代：清

劳劳弹铗混江湖，惭愧今吾是故吾。三十九年成底事，不堪自顾此头颅。欲将长剑划天开，出个夷艰济世才。自古英雄千百辈，几人留像在云台。
自题《看剑图》小照二首·其一
作者：殷葆诚
朝代：清

劳劳弹铗混江湖，惭愧今吾是故吾。三十九年成底事，不堪自顾此头颅。
自题《看剑图》小照二首·其二
作者：殷葆诚
朝代：清

欲将长剑划天开，出个夷艰济世才。自古英雄千百辈，几人留像在云台。
芦花
作者：殷葆诚
朝代：清

西风瑟瑟九秋天，历乱芦花扑晚烟。随处飘零浑似絮，群生衣被不如绵。冬烘头脑人应笑，雪样须眉我自怜。寂寞生涯江岸上，雁声明月钓鱼船。
蔡邕
作者：殷葆诚
朝代：清

剩得遗文四百篇，中郎身世剧堪怜。卿才未必宜修史，众怒如何与作缘。齑臼外孙传后日，芦笳娇女恨胡天。琴桐笛竹都无恙，枉把聪明误昔贤。
西施
作者：殷葆诚
朝代：清

苧萝村里女儿身，见说当年苦鬻薪。容步亦曾三载习，烟波未必五湖亲。孤臣有恨空悬目，邻妇无知枉效颦。响屧廊虚香径塞，吴宫花草久成尘。
调盛紫云即用赠玉卿原韵三首
作者：殷葆诚
朝代：清

滟滟晴光透画屏，高唐好梦睡初醒。含情欲语偏羞涩，悄唤檀郎侧耳听。阿浓颜色本堪誇，更喜新妆学内家。钟漏已微红烛烬，开奁犹刷鬓边鸦。靓妆初卸亸云鬓，闲恨闲愁一例删。重点口脂匀面粉，十分春意上眉山。
调盛紫云即用赠玉卿原韵三首·其一
作者：殷葆诚
朝代：清

滟滟晴光透画屏，高唐好梦睡初醒。含情欲语偏羞涩，悄唤檀郎侧耳听。
调盛紫云即用赠玉卿原韵三首·其三
作者：殷葆诚
朝代：清

靓妆初卸亸云鬓，闲恨闲愁一例删。重点口脂匀面粉，十分春意上眉山。
调盛紫云即用赠玉卿原韵三首·其二
作者：殷葆诚
朝代：清

阿浓颜色本堪誇，更喜新妆学内家。钟漏已微红烛烬，开奁犹刷鬓边鸦。
购得寄视书平，并媵以诗四首
作者：殷葆诚
朝代：清

仙仙倩影认依稀，目态眉情是也非。湖上扁舟如范蠡，居然载得美人归。只觉庞儿似个侬，浑疑久别又相逢。日来试把真真唤，不恨蓬山路万重。镜中人亦意中人，仿佛离魂倩女身。莫笑桃僵须李代，双螺犹见昔年春。欢场回首几星霜，不道莲花又改妆。神女高唐如入梦，定然云雨误襄王。
购得寄视书平，并媵以诗四首·其一
作者：殷葆诚
朝代：清

仙仙倩影认依稀，目态眉情是也非。湖上扁舟如范蠡，居然载得美人归。
购得寄视书平，并媵以诗四首·其三
作者：殷葆诚
朝代：清

镜中人亦意中人，仿佛离魂倩女身。莫笑桃僵须李代，双螺犹见昔年春。
购得寄视书平，并媵以诗四首·其二
作者：殷葆诚
朝代：清

只觉庞儿似个侬，浑疑久别又相逢。日来试把真真唤，不恨蓬山路万重。
购得寄视书平，并媵以诗四首·其四
作者：殷葆诚
朝代：清

欢场回首几星霜，不道莲花又改妆。神女高唐如入梦，定然云雨误襄王。
轮船
作者：殷葆诚
朝代：清

雷轰电掣走重洋，不限来途万里长。破浪双轮看雪滚，飞烟几缕斗风狂。教传东土天能主，市互西欧海失防。流祸莫如鸦片毒，诸公犹竞说通商。
送谈九归里行赴浙东时同客于湖四首
作者：殷葆诚
朝代：清

少孤客为早，同病本相怜。况托雷陈谊，曾联郭李缘。一朝惊判袂，千里怅离筵。不尽当年事，重提倍惘然。畏别翻成别，濒行复送行。原留他日约，无那此时情。久客忘宾主，相依胜弟兄。何堪风雪夜，孤雁一声声。总为饥驱我，频年作客忙。一身殊碌碌，两鬓渐苍苍。学业惭知己，交情重故乡。江流东逝水，别意兴俱长。相逢知有日，无复恨天涯。旅况何堪说，离愁强自排。风云男子志，雨雪故人怀。执手殷勤嘱，鱼书莫久乖。
送谈九归里行赴浙东时同客于湖四首·其一
作者：殷葆诚
朝代：清

少孤客为早，同病本相怜。况托雷陈谊，曾联郭李缘。一朝惊判袂，千里怅离筵。不尽当年事，重提倍惘然。
送谈九归里行赴浙东时同客于湖四首·其三
作者：殷葆诚
朝代：清

总为饥驱我，频年作客忙。一身殊碌碌，两鬓渐苍苍。学业惭知己，交情重故乡。江流东逝水，别意兴俱长。
送谈九归里行赴浙东时同客于湖四首·其二
作者：殷葆诚
朝代：清

畏别翻成别，濒行复送行。原留他日约，无那此时情。久客忘宾主，相依胜弟兄。何堪风雪夜，孤雁一声声。
送谈九归里行赴浙东时同客于湖四首·其四
作者：殷葆诚
朝代：清

相逢知有日，无复恨天涯。旅况何堪说，离愁强自排。风云男子志，雨雪故人怀。执手殷勤嘱，鱼书莫久乖。
遣怀用王渔洋《秋柳》韵四首
作者：殷葆诚
朝代：清

闲从风雨读招魂，谢绝繁华昼掩门。游戏诗题和柳韵，郎当衣染旧莓痕。方舆鸿制搜群籍，城市蜗居类半村。无事神仙无病福，浮云富贵又何论。移家钟阜几星霜，安步时时过野塘。笑我荆溪生白发，望他孺子继青箱。立身重虑亏先德，俟命何须礼梵王。从古勋名同逝水，夕阳空矗大功坊。儒冠抛却遂初衣，世事何心问是非。袖有枣梨儿女喜，门无租税吏人稀。嘉鱼惯向晨餐具，庄蝶时从午梦飞。春有风花秋有月，自来相赏莫相违。肯将傲骨受人怜，清夜香消一炷烟。何物功名能缚束，闲情诗句自缠绵。酿开竹叶时拚醉，种有梅花不记年。大好江山凭领取，那须归隐五湖边。
遣怀用王渔洋《秋柳》韵四首·其一
作者：殷葆诚
朝代：清

闲从风雨读招魂，谢绝繁华昼掩门。游戏诗题和柳韵，郎当衣染旧莓痕。方舆鸿制搜群籍，城市蜗居类半村。无事神仙无病福，浮云富贵又何论。
遣怀用王渔洋《秋柳》韵四首·其三
作者：殷葆诚
朝代：清

儒冠抛却遂初衣，世事何心问是非。袖有枣梨儿女喜，门无租税吏人稀。嘉鱼惯向晨餐具，庄蝶时从午梦飞。春有风花秋有月，自来相赏莫相违。
遣怀用王渔洋《秋柳》韵四首·其二
作者：殷葆诚
朝代：清

移家钟阜几星霜，安步时时过野塘。笑我荆溪生白发，望他孺子继青箱。立身重虑亏先德，俟命何须礼梵王。从古勋名同逝水，夕阳空矗大功坊。